**ΠΑΝΕΠΙΣΤΗΜΙΟ ΠΕΛΟΠΟΝΝΗΣΟΥ**

**ΣΧΟΛΗ ΚΑΛΩΝ ΤΕΧΝΩΝ**

** ΤΜΗΜΑ ΘΕΑΤΡΙΚΩΝ ΣΠΟΥΔΩΝ**

**ΟΔΗΓΟΣ ΣΠΟΥΔΩΝ**

**2024-2025**

**ΤΜΗΜΑ ΘΕΑΤΡΙΚΩΝ ΣΠΟΥΔΩΝ**

**ΔΟΜΗ ΠΡΟΓΡΑΜΜΑΤΟΣ ΣΠΟΥΔΩΝ**

**Βάσει απόφασης της 107ης/22.07.2024 Συνέλευσης του** **Τ.Θ.Σ.**

# **ΤΜΗΜΑ ΘΕΑΤΡΙΚΩΝ ΣΠΟΥΔΩΝ**

# **ΔΟΜΗ ΠΡΟΓΡΑΜΜΑΤΟΣ ΣΠΟΥΔΩΝ**

Το Τμήμα Θεατρικών Σπουδών της Σχολής Καλών Τεχνών του Πανεπιστημίου Πελοποννήσου στοχεύει στη θεωρητική και πρακτική εκπαίδευση των φοιτητών και φοιτητριών στην τέχνη του θεάτρου. Συνδυάζει, συνεπώς, την πρακτική με την επιστημονική μεθοδολογία, παρέχοντας στους φοιτητές και στις φοιτήτριες τα απαραίτητα εφόδια για την επιστημονική και καλλιτεχνική τους σταδιοδρομία (ΠΔ 118, άρθρο Ι, παράγραφος 3ζ, Φ.Ε.Κ. 102-5.5.2003).

Το πρόγραμμα είναι τετραετές και αναπτύσσεται σε οκτώ εξάμηνα. Κατά τα δύο πρώτα έτη των σπουδών τους οι φοιτητές / φοιτήτριες αποκτούν βασική θεατρική παιδεία, ενώ κατά τα δύο τελευταία παρακολουθούν τα μαθήματα ειδίκευσης των δύο άτυπων κατευθύνσεων του τμήματος. Οι άτυπες κατευθύνσεις είναι οι εξής:

**Κατεύθυνση Θεατρολογίας**

**Κατεύθυνση Θεατρικής Πρακτικής**

Η λήψη πτυχίου προϋποθέτει την επιτυχή εξέταση σε πενήντα δύο (52) μαθήματα, καθένα εκ των οποίων διδάσκεται τρεις ώρες εβδομαδιαίως. Εάν ο/η φοιτητής/τρια επιλέξει την εκπόνηση πτυχιακής εργασίας, αυτή αντιστοιχεί σε δύο (2) μαθήματα ελεύθερης επιλογής. Συνεπώς, για τη λήψη του πτυχίου απαιτείται η επιτυχής εξέταση σε πενήντα δύο (52) μαθήματα ή σε πενήντα (50) μαθήματα συν την εκπόνηση πτυχιακής εργασίας. Ο υπολογισμός δε του βαθμού πτυχίου των φοιτητών/τριών, γίνεται σύμφωνα με το άρθρο 25, παρ. 12 του Ν 1268/82 σε συνδυασμό με το ΦΕΚ 308/18.06.87.

Σημειώνεται ότι από το ακαδημαϊκό έτος 2019-20 στο Πρόγραμμα Σπουδών έχει ενσωματωθεί **Πρόγραμμα Παιδαγωγικής και Διδακτικής Επάρκειας** (ΠΔΕ) και επομένως με τη λήψη του πτυχίου χορηγείται η ΠΔΕ σε όλες/όλους τις φοιτήτριες και τους φοιτητές του Τμήματος. Βλ. σχετικό Παράρτημα, το οποίο περιλαμβάνει και μεταβατικές διατάξεις για τους/τις εισαχθέντες/είσες από το 2004 έως το 2019 και αποτελεί αναπόσπαστο μέρος του Προγράμματος Σπουδών.

Με γνώμονα τον φόρτο εργασίας η κατανομή διδακτικών μονάδων (ΔΜ) και πιστωτικών μονάδων ECTS στα μαθήματα έχει ως εξής:

1. **Μαθήματα 1ου και 2ου έτους:** Όλα τα μαθήματα του 1ου και 2ου έτους αντιστοιχούν σε τρεις (3) ΔΜ το καθένα και τέσσερις (4) Πιστωτικές Μονάδας ECTS, και ακολούθως, σε συντελεστή βαρύτητας ένα και μισό (1,5).

Εξαιρούνται τα παρακάτω μαθήματα, τα οποία αντιστοιχούν σε τέσσερις (4) ΔΜ το καθένα και πέντε (5) Πιστωτικές Μονάδας ECTS λόγω συνδυασμού θεωρίας και πράξης.

Εισαγωγή στη Σκηνική Πρακτική: Θεωρία και Πράξη,

Εισαγωγή στον Χορό: Θεωρία και Πράξη,

Εισαγωγή στη Σκηνογραφία: Θεωρία και Πράξη,

Εισαγωγή στο Σωματικό Θέατρο: Πρακτικές Εφαρμογές,

Σκηνοθετικά Ρεύματα: Θεωρία και Εφαρμογές,

Η Αναπτυξιακή Διάσταση του Θεάτρου στην Εκπαίδευση

Δραματική Τέχνη στην Εκπαίδευση και Μάθηση

Θεατρικές Πρακτικές: Εισαγωγικές Έννοιες

Το Ένδυμα στις Παραστατικές Τέχνες: Εισαγωγικές Έννοιες,

Εισαγωγή στον Θεατρικό Φωτισμό: Πρακτικές Εφαρμογές,

Μεθοδολογία της Θεατρολογικής Έρευνας.

Τα μαθήματα «Η Αναπτυξιακή Διάσταση του Θεάτρου στην Εκπαίδευση» και «Δραματική Τέχνη στην Εκπαίδευση και Μάθηση» λαμβάνουν 5 ECTS, επειδή συμπεριλαμβάνουν πρακτικές εφαρμογές στη διδακτική.

**Μαθήματα 3ου και 4ου έτους (Επιλογής Κατεύθυνσης και Ελεύθερης Επιλογής):** Τα μαθήματα των κατευθύνσεων των δύο τελευταίων ετών συνιστούν μαθήματα εξειδίκευσης, προϋποθέτουν την ανάληψη εργασίας ή καλλιτεχνικού έργου και λαμβάνουν, κατά συνέπεια, τέσσερις (4) ΔΜ και 5 μονάδες ECTS το καθένα· ακολούθως, έχουν συντελεστή βαρύτητας ένα και μισό (1,5).

**Προαιρετική Πρακτική Άσκηση (5ο εξάμηνο και εξής):** Σύμφωνα με την απόφαση της 59ης Συνέλευσης (15/7/2022) του ΤΘΣ,οι εισαχθέντες/είσες από το 2019-2020 και εξής φοιτητές/φοιτήτριες αναλαμβάνουν έμμισθη Πρακτική Άσκηση, **ως ένα επιπλέον προαιρετικό μάθημα** από το 5ο εξάμηνο και εξής, η οποία πραγματοποιείται σε συνεργασία με πολιτιστικούς ή εκπαιδευτικούς φορείς εκτός πανεπιστημίου. Η Πρακτική Άσκηση ισοδυναμεί με 20 μονάδες ECTS. Σημειώνεται ότι η ΠΑ είναι τρίμηνης διάρκειας (5 ημέρες την εβδομάδα, 8 ώρες την ημέρα).

Συνολικά, τα μαθήματα διακρίνονται σε **υποχρεωτικά,** **επιλογής κατεύθυνσης** και **ελεύθερης επιλογής.** Για την ολοκλήρωση των σπουδών απαιτείται η επιτυχής ολοκλήρωση **είκοσι οκτώ (28)** υποχρεωτικών μαθημάτων, **οκτώ (8)** μαθημάτων επιλογής κατεύθυνσης και **δεκάξι (16)** μαθημάτων ΕΕ.

Τα υποχρεωτικά μαθήματα των δύο πρώτων ετών είναι είκοσι οκτώ (28) και εξασφαλίζουν τη θεατρολογική και καλλιτεχνική υποδομή των φοιτητών/ φοιτητριών. Κατά τα δύο πρώτα έτη, οι φοιτητές/φοιτήτριες έχουν τη δυνατότητα να επιλέξουν εκ των προτέρων έως τέσσερα (4) από τα μαθήματα ελεύθερης επιλογής του 3ου και 4ου έτους ( ένα μάθημα ανά εξάμηνο σπουδών από το 1ο έως το 4ο), προκειμένου να προετοιμαστούν για την ειδίκευση των δύο τελευταίων ετών

Κατά το τρίτο και τέταρτο έτος των Κατευθύνσεων Θεατρολογίας και Θεατρικής Πρακτικής, οι φοιτητές/φοιτήτριες παρακολουθούν οκτώ (8) μαθήματα **επιλογής κατεύθυνσης** και δεκάξι (16) μαθήματα **ελεύθερης επιλογής.**

Ως μαθήματα ελεύθερης επιλογής οι φοιτητές/ φοιτήτριες μπορούν να δηλώσουν είτε από την ομάδα μαθημάτων ελεύθερης επιλογής, είτε από τα μαθήματα επιλογής της άλλης κατεύθυνσης, είτε από τα υπολειπόμενα μαθήματα επιλογής της δικής τους κατεύθυνσης (όσα δεν έχουν ήδη επιλέξει και σε συνεννόηση με τον/την εκάστοτε διδάσκοντα/ουσα), είτε υποχρεωτικά μαθήματα που προσφέρονται διαζευκτικά και έχουν 5 ECTS.

Κατά το ακ. Έτος 2024-2025, στους φοιτητές/τριες του Τμήματος Θεατρικών Σπουδών προσφέρεται η δυνατότητα να επιλέξουν ένα μάθημα Ελεύθερης Επιλογής ανά εξάμηνο από τα μαθήματα Ελεύθερης Επιλογής που προσφέρει το Τμήμα Παραστατικών και Ψηφιακών Τεχνών**.**

**Πτυχιακή Εργασία:** η εκπόνηση πτυχιακής εργασίας είναι προαιρετική. Η ανάληψή της αποτελεί ατομική, ακαδημαϊκή υποχρέωση του φοιτητή που την αναλαμβάνει και δεν δύναται να αποτελεί αποτέλεσμα συνεργασίας περισσοτέρων φοιτητών. Αντιστοιχεί σε δύο (2) μαθήματα ελεύθερης επιλογής για τους εισαχθέντες του ακαδ. έτους 2019-20 και εξής και σε τέσσερα (4) μαθήματα ελεύθερης επιλογής για τους εισαχθέντες του ακαδ. έτους 2018-19 και πίσω· συνεπώς αντιστοιχεί σε οκτώ (8) ΔΜ και **10 Πιστωτικές Μονάδες** **ECTS** και σε συντελεστή βαρύτητας δύο (2) ή σε δέκα έξι (16) ΔΜ και **20 Πιστωτικές Μονάδες** **ECTS** και σε συντελεστή βαρύτητας (2,5). Ως εκ τούτου, ο βαθμός της πτυχιακής πολλαπλασιάζεται με τον συντελεστή 2,5, ενώ των υπόλοιπων μαθημάτων με τον συντελεστή 1,5 και το άθροισμα των επιμέρους γινομένων διαιρείται με το άθροισμα των συντελεστών βαρύτητας των μαθημάτων αυτών**.** Οι φοιτητές/τριες που θα επιλέξουν να εκπονήσουν πτυχιακή εργασία παρακολουθούν δύο (2) λιγότερα μαθήματα ελεύθερης επιλογής κατά το 3ο και 4ο έτος**. Η έγκαιρη και επιτυχής ολοκλήρωση του μαθήματος της Μεθοδολογίας της Θεατρολογικής Έρευνας** αποτελεί προϋπόθεση για την ανάληψη πτυχιακής εργασίας στο 8ο εξάμηνο.

*\* Σημειώνεται ότι ο κανονισμός Πρακτικής Άσκησης του Τμήματος Θεατρικών Σπουδών και ο κανονισμός εκπόνησης Πτυχιακής Εργασίας, που αποτελούν αναπόσπαστα μέρη του Προγράμματος Σπουδών, είναι αναρτημένοι στην Ιστοσελίδα του Τμήματος.*

*Συνοπτικά το πρόγραμμα σπουδών μπορεί να αποτυπωθεί ως εξής:*

|  |  |  |
| --- | --- | --- |
|  | *Αριθμός* | *μονάδες ΕCTS* |
| *Υποχρεωτικά μαθήματα 1ου-2ου έτους* | *28* | *4 ή 5* |
| *Μαθήματα*  *επιλογής κατεύθυνσης* | *8* | *5* |
| *Μαθήματα*  *ελεύθερης επιλογής* | *16*  *14 αν επιλεγεί Πτυχιακή Εργασία*  *12 αν επιλεγεί πρακτική άσκηση*  *10αν επιλεγεί πτυχιακή εργασία & πρακτική άσκηση.* | *5* |
| *Πρακτική άσκηση (προαιρετική) έμμισθη*  *3 μηνών* | *(αντιστοιχεί με 4 μαθήματα ελεύθερης επιλογής)* | *20* |
| *Πτυχιακή εργασία (προαιρετική)*  *Βαρύτητα 2,5* | *(αντιστοιχεί με 2 μαθήματα ελεύθερης επιλογής)* | *10* |
| *Σύνολο* | *52 μαθήματα*  *Ή*  *50 μαθήματα (αν εκπονήσουν πτυχιακή εργασία)* | *240 κατ’ ελάχιστον* |

*Ας σημειωθεί ότι από το 2022-23 ισχύουν προαπαιτούμενα και προϋποθέσεις που σημειώνονται παρακάτω στον Οδηγό Σπουδών.*

*Η παιδαγωγική επάρκεια είναι ενσωματωμένη στο πρόγραμμα σπουδών και των δύο κατευθύνσεων. Βλ. Σχετικό Κανονισμό ΠΔΕ παρακάτω και ως Παράρτημα.*

Σύμφωνα με τα παραπάνω, το σύνολο των υποχρεώσεων των φοιτητών για τη λήψη του πτυχίου αντιστοιχεί σε **διακόσιες σαράντα (240) πιστωτικές μονάδες ECTS** (30 μονάδες ανά εξάμηνο). Κατά συνέπεια, το Πρόγραμμα Σπουδών του Τμήματος είναι απολύτως ισοδύναμο με όλα τα ευρωπαϊκά προγράμματα προπτυχιακών σπουδών διάρκειας τεσσάρων ετών.

**ΠΡΟΑΠΑΙΤΟΥΜΕΝΑ και άλλοι ΟΡΟΙ και ΠΡΟΫΠΟΘΕΣΕΙΣ ΦΟΙΤΗΣΗΣ και ΕΞΕΤΑΣΗΣ ΜΑΘΗΜΑΤΩΝ**

Για την εγγραφή στο εργαστηριακό μάθημα «Θέατρο και λογοτεχνία: διασκευή και δημιουργική γραφή» είναι προαπαιτούμενη η επιτυχής παρακολούθηση του μαθήματος Β’ εξαμήνου «Ρεύματα της ευρωπαϊκής λογοτεχνίας».

* Για την εκπόνηση πτυχιακής εργασίας είναι προαπαιτούμενη η επιτυχής ολοκλήρωση του μαθήματος «Μεθοδολογία της Θεατρολογικής έρευνας».
* Για τους εισαχθέντες από το ακαδ. έτος 2024-25 και εξής τα μαθήματα: «**Εισαγωγή στον Θεατρικό Φωτισμό: Πρακτικές Εφαρμογές»**, **«Το Ένδυμα στις Παραστατικές Τέχνες: Εισαγωγικές Έννοιες»** και **«Εισαγωγή στο Σωματικό Θέατρο: Πρακτικές Εφαρμογές»** αποτελούν **προαπαιτούμενα** για την παρακολούθηση της άτυπης κατεύθυνσης ΘΕΑΤΡΙΚΗΣ ΠΡΑΚΤΙΚΗΣ. Αυτό σημαίνει ότι ο/η φοιτητής/τρια που **επιθυμεί να ακολουθήσει την κατεύθυνση ΘΕΑΤΡΙΚΗΣ ΠΡΑΚΤΙΚΗΣ**, θα πρέπει να εξεταστεί με επιτυχία **σε ένα από τα** παραπάνω μαθήματα **κατά το πρώτο έτος των σπουδών του/της**. Εάν ένας/μία φοιτητής/τρια αποτύχει στη εξέταση κατά το 1ο έτος και στην επαναληπτική εξέταση του Σεπτεμβρίου, **τότε υποχρεωτικά ακολουθεί την κατεύθυνση ΘΕΑΤΡΟΛΟΓΙΑΣ**.
* **Μόνο για τους εισαχθέντες το ακαδ. έτος 2023-24 το μάθημα** «**Εισαγωγή στα Στοιχεία Σκηνοθεσίας*»*** αποτελεί προαπαιτούμενο μάθημά για την επιλογή της Κατεύθυνσης της Θεατρικής Πρακτικής.
* Για την παρακολούθηση του μαθήματος «Υποκριτική Ι» **προαπαιτούμενο** αποτελεί η επιτυχής ολοκλήρωση του μαθήματος «Στοιχεία Υποκριτικής: Θεωρία και Πράξη» κατά τα προηγούμενα ακαδ. έτη.
* Στα μαθήματα Κατεύθυνσης και Ελεύθερης Επιλογής της ΘΠμπορούν να συμμετέχουν έως 30 φοιτητές/τριες ανά μάθημα, των οποίων η συμμετοχή θα προκύπτει από τη δήλωση μαθημάτων. Μετά τη συμπλήρωση των 30 δηλώσεων το σύστημα της Γραμματείας θα κλείνει για τα συγκεκριμένα μαθήματα και δεν θα επιτρέπει άλλες εγγραφές.
* Τα μαθήματα«Σκηνοθεσία ΙΙΙ: Το Θέατρο της Επινόησης» (ΕΕ) και «Θεατρική Παραγωγή» (ΕΚ) θα προσφέρονται **μόνο για τους φοιτητές του 4ου έτους**.
* Στις καλλιτεχνικές παρουσιάσεις των μαθημάτων της Κατεύθυνσης Θεατρικής Πρακτικής δε συμμετέχουν φοιτητές/τριες του 1ου και 2ου έτους σπουδών.
* Τα μαθήματα καλλιτεχνικού περιεχομένου που φέρουν τον λατινικό αριθμό Ι, ΙΙ κτλ. είναι μεταξύ τους προαπαιτούμενα. Οι φοιτητές/τριες δύνανται να τα παρακολουθήσουν σε διαφορετική σειρά (π.χ. ΙΙΙ, Ι, ΙΙ) μόνο μετά από συνεννόηση με τον/την εκάστοτε διδάσκοντα/ουσα.
* Το μάθημα ΕΕ «**Ελεύθερο Σχέδιο Ι»** συστήνεται να το παρακολουθήσουν οι φοιτητές/τριες που θα επιλέξουν το μάθημα «Ελεύθερο Σχέδιο ΙΙ», «Το Ένδυμα στις Παραστατικές Τέχνες Ι: Εισαγωγικές Έννοιες» και «Tο Ένδυμα στις Παραστατικές Τέχνες ΙΙ».
* Το μάθημα ΕΕ «**Μακέτα»** συστήνεται να το παρακολουθήσουν οι φοιτητές/τριες που θα παρακολουθήσουν τα μαθήματα «Σκηνογραφία Ι» και «Εισαγωγή στη Σκηνογραφία».
* Η εξέταση των μαθημάτων στην κανονική διάρκεια φοίτησης ή κατά την εμβόλιμη εξεταστική περίοδο, θα πραγματοποιείται βάσει ενημερωμένης ύλης όπως την καθορίζει ο/η τρέχων/ουσα διδάσκων/ουσα του εκάστοτε μαθήματος.
* Σε περίπτωση αποτυχίας στην εξέταση ενός μαθήματος στην κανονική διάρκεια φοίτησης ή κατά την εμβόλιμη εξεταστική περίοδο, οι φοιτητές/τριες ενδέχεται να κληθούν το παρακολουθήσουν εκ νέου, σύμφωνα με τα κριτήρια εξέτασης όπως ορίζονται από τον/την κάθε διδάσκοντα/ διδάσκουσα.
* Στα μαθήματα θεωρητικού περιεχομένου οι φοιτητές υποχρεούνται **να έχουν 06 παρουσίες** ενώ στα καλλιτεχνικά μαθήματα υποχρεούνται **να έχουν 11 παρουσίες**

**Σύζευξη ΘΕΩΡΙΑΣ και ΠΡΑΞΗΣ**

Τέλος, καθώς το Πρόγραμμα Σπουδών στοχεύει στη σύζευξη θεωρίας και πράξης, επιδιώκεται η συνεργασία μεταξύ μαθημάτων θεατρολογίας και θεατρικής πρακτικής. Η συνεργασία πραγματοποιείται με συνδυαζόμενες θεματικές σε εργασίες, με συνεπίβλεψη στις πτυχιακές εργασίες, με κοινά σεμινάρια ή εργαστήρια για τους φοιτητές, καθώς και με συνδιδασκαλία και συνεργασία των δύο κατευθύνσεων σε συνέδρια και την παραγωγή καλλιτεχνικού έργου στο πλαίσιο του Προγράμματος και των εκδηλώσεων του Τμήματος.

Για παράδειγμα, κάθε ακαδημαϊκό έτος το μάθημα «Υποκριτική ΙΙ» θα συνεργάζεται με τα μαθήματα «Σκηνογραφία ΙΙ» και «Εισαγωγή στον Θεατρικό Φωτισμό: Πρακτικές Εφαρμογές» και θα συνδέεται με κάποιο από τα μαθήματα της κατεύθυνσης θεατρολογίας.

Επίσης, όπως αναφέρεται παραπάνω, στο πλαίσιο της σύζευξης θεωρίας και πράξης, υπάρχει η δυνατότητα πραγματοποίησης πτυχιακών εργασιών με καλλιτεχνικό και θεωρητικό σκέλος και συνεργασία δύο επιβλεπόντων διδασκόντων και επιβλεπουσών διδασκουσών θεωρητικής και καλλιτεχνικής ειδικότητας.

**ΜΑΘΗΜΑΤΑ για φοιτητές/τριες ERASMUS**

Επίσης, για τους φοιτητές Erasmus θα προσφέρεται **στα αγγλικά** το μάθημα «Διεπιστημονικές Προσεγγίσεις στο Αρχαίο Δράμα», με τη συνεργασία διδασκόντων/ διδασκουσών.

**ΠΡΟΓΡΑΜΜΑ ΣΠΟΥΔΩΝ 2024-25**

**1οΈτος: ΜΑΘΗΜΑΤΑ ΒΑΣΙΚΗΣ ΘΕΑΤΡΙΚΗΣ ΠΑΙΔΕΙΑΣ**

**1ο Έτος (60 μονάδες ΕCTS)**

|  |  |  |  |  |  |
| --- | --- | --- | --- | --- | --- |
| **Α΄ Εξάμηνο (30 μονάδες ECTS)** | | | | | |
| **Α/Α** | **ΚΩΔΙΚΟΣ** | **ΜΑΘΗΜΑ** | **ΔΙΔΑΣΚΟΝΤΕΣ** | **ΠΙΣΤΩΤΙΚΕΣ**  **ΜΟΝΑΔΕΣ** |
| 1 | 01ΥΧ300 | Εισαγωγή στις Θεατρικές Σπουδές | Αναστασία Σιουζουλή | ECTS 4 |
| 2 | 01YX003 | Ιστορία και Δραματολογία Νεοελληνικού Θεάτρου Ι: 16ος αιώνας-1830 | Αθανάσιος Μπλέσιος | ECTS 4 |
| 3 | 01YX014 | Ιστορία και Δραματολογία Παγκόσμιου Θεάτρου Ι: Μεσαίωνας και Αναγέννηση **•** | Αναστασία Σιουζουλή | ECTS 4 |
| 4 | 02ΥΧ004 | H Διδακτική του Θεάτρου στην Εκπαίδευση | Εντεταλμένος Διδάσκων | ECTS 4 |
| 5 | 01YX050 | Εισαγωγή στον Χορό: Θεωρία και Πράξη | Εντεταλμένος Διδάσκων | ECTS 5 |
| 6 | 01YX027 | Εισαγωγή στη Σκηνική Πρακτική: Θεωρία και Πράξη | Xριστίνα Ζώνιου | ECTS 5 |
| 7 | 01YX006 | Ρεύματα Ευρωπαϊκής Λογοτεχνίας: 18ος-20ος αιώνας  **\*Προαπαιτούμενο για το μάθημα**  **«Θέατρο και λογοτεχνία: διασκευή και δημιουργική γραφή»** | Αγγελική Σπυροπούλου | ECTS 4 |

* Το μάθημα θα πραγματοποιηθεί με τη συνδρομή της αποσπασμένης στο Τμήμα κ. Ελένης Γεωργίου)

|  |  |  |  |  |
| --- | --- | --- | --- | --- |
| **Β΄ Εξάμηνο (30 μονάδες ECTS)** | | | | |
| **ΑΑ** | **ΚΩΔΙΚΟΣ** | **ΜΑΘΗΜΑ** | **ΔΙΔΑΣΚΟΝΤΕΣ** | **ΠΙΣΤΩΤΙΚΕΣ ΜΟΝΑΔΕΣ** |
| 1 | 01YE001 | Ιστορία και Δραματολογία Νεοελληνικού Θεάτρου ΙΙ: 19ος αιώνας- 1920 | Αθανάσιος Μπλέσιος | ECTS 4 |
| 2 | 01ΥΧ090 | Αρχαίο δράμα Ι: Αισχύλος- | Ιωάννα Παπαδοπούλου  (Λόγω εκπαιδευτικής άδειας της διδάσκουσας το μάθημα θα διδαχθεί από Μεταδιδάκτορα ή Εντεταλμένο Διδάσκοντα) | ECTS 4 |
| 3 | 01YE018 | Ιστορία και Δραματολογία Παγκόσμιου Θεάτρου ΙΙ: 17ος-18ος αιώνας | Χριστίνα Οικονομοπούλου | ECTS 4 |
| 4 | 01ΥΕ028 | Εισαγωγή στο σωματικό θέατρο: Πρακτικές εφαρμογές (απαιτείται η επιτυχής εξέταση ενός εκ των τριών μαθημάτων για την επιλογή της κατεύθυνσης της Θεατρικής Πρακτικής)  Ή | Αντωνία Βασιλάκου | ECTS 5 |
| 01ΥΕ048 | Εισαγωγή στον Θεατρικό Φωτισμό: Πρακτικές Εφαρμογές  (απαιτείται η επιτυχής εξέταση ενός εκ των τριών μαθημάτων για την επιλογή της κατεύθυνσης της Θεατρικής Πρακτικής)  Ή | Εντεταλμένος διδάσκων | ECTS 5 |
| 01ΥΕ039 | Το Ένδυμα στις Παραστατικές Τέχνες Εισαγωγικές Έννοιες  (απαιτείται η επιτυχής εξέταση ενός εκ των τριών μαθημάτων για την επιλογή της κατεύθυνσης της Θεατρικής Πρακτικής) | Ε. Βογιατζάκη- Κρουκόβσκι | ECTS 5 |
| 5 | 01ΥΕ400 | Δραματική Τέχνη στην Εκπαίδευση και Μάθηση | Κατερίνα Κωστή | ECTS 5 |
| 6 | 34ΥΕ088 | Είδη και μορφές του μουσικού θεάτρου | Νικόλαος Μάμαλης | ECTS 4 |
| 7 | 02ΥΕ011 | Εισαγωγή στον Κινηματογράφο | Κωστούλα Καλούδη | ECTS 4 |

**2ο Έτος (60 μονάδες ΕCTS)**

|  |  |  |  |  |
| --- | --- | --- | --- | --- |
| **Γ΄ Εξάμηνο (30 μονάδες ECTS)** | | | | |
| **Α/Α** | **ΚΩΔΙΚΟΣ** | **ΜΑΘΗΜΑ** | **ΔΙΔΑΣΚΟΝΤΕΣ** | **ΠΙΣΤΩΤΙΚΕΣ**  **ΜΟΝΑΔΕΣ** |
| 1 | 02YX015 | Ιστορία και Δραματολογία Παγκόσμιου  Θεάτρου ΙΙΙ: 19ος αιώνας | Αθανάσιος Μπλέσιος | ECTS 4 |
| 2 | 02ΥΕ009 | Σκηνοθετικά Ρεύματα: Θεωρία και  Εφαρμογές ή | Μαρίνα Κοτζαμάνη | ECTS 5 |
| 02ΥΧ440 | Θεατρικές Πρακτικές: Εισαγωγικά Στοιχεία • | Γιάννης Λεοντάρης | ECTS 5 |
| 3 | 02ΥΧ031 | Αρχαίο Δράμα ΙΙ: Ευριπίδης, Σατυρικό  Δράμα, Μίμοι | Ιωάννα Παπαδοπούλου | ECTS 4 |
| 4 | 34ΕΧ034 | Η Αναπτυξιακή Διάσταση του Θεάτρου στην Εκπαίδευση | Κατερίνα Κωστή | ECTS 5 |
| 5 | 02YE004 | Θεωρία του Θεάτρου | Αναστασία Σιουζουλή | ECTS 4 |
| 6 | 04TX251 | Αισθητική, Ηθική, Πολιτική Ι: Από την  Αρχαιότητα έως την Αναγέννηση | Ευτύχης Πυροβολάκης | ECTS 4 |
| 7 | 02YX011 | Ιστορία Τέχνης: Ρομαντισμός-1945 | Αντωνία Μερτύρη | ECTS 4 |

* Το μάθημα θα πραγματοποιηθεί με τη συνδρομή της αποσπασμένης στο Τμήμα κ. Ελένης Γεωργίου)

|  |  |  |  |  |
| --- | --- | --- | --- | --- |
| **Δ΄ Εξάμηνο (30 μονάδες ECTS)** | | | | |
| **ΑΑ** | **ΚΩΔΙΚΟΣ** | **ΜΑΘΗΜΑ** | **ΔΙΔΑΣΚΟΝΤΕΣ** | **ΠΙΣΤΩΤΙΚΕΣ ΜΟΝΑΔΕΣ** |
| 1 | 02ΥΕ020 | Ιστορία και Δραματολογία Παγκόσμιου  Θεάτρου ΙV: 20ος αιώνας | Μαρίνα Κοτζαμάνη | ECTS 4 |
| 2 | 02ΥΕ040 | Αρχαίο δράμα ΙΙΙ: Αρχαία και Νέα Κωμωδία | Ιωάννα Παπαδοπούλου  (Λόγω εκπαιδευτικής άδειας της διδάσκουσας το μάθημα θα διδαχθεί από Μεταδιδάκτορα ή Εντεταλμένο Διδάσκοντα) | ECTS 4 |
| 3 | 02ΥΕ550 | Εισαγωγή στα Στοιχεία Σκηνοθεσίας\*  [προαπαιτούμενο για την Κατεύθυνση Θεατρική  Πρακτική] | Άννα Τσίχλη | ECTS 4 |
| 4 | 02ΥΕ035 | Αρχαίο Θέατρο | Μαρία Μικεδάκη | ECTS 4 |
| 5 | 02ΥΕ006 | Εισαγωγή στη Σκηνογραφία: Θεωρία και  Πράξη | Εμμανουέλα  Βογιατζάκη-  Κρουκόβσκι | ECTS 5 |
| 6 | 02YΕ012 | Ιστορία και Δραματολογία Νεοελληνικού  Θεάτρου IΙI: 1920-σήμερα | Εντεταλμένος διδάσκων | ECTS 4 |
| 7 | 01ΥΕ101 | Μεθοδολογία της Θεατρολογικής Έρευνας | Ελένη Παπαλεξίου | ECTS 5 |

**3ο-4ο ΈΤΟΣ: ΚΑΤΕΥΘΥΝΣΗ ΘΕΑΤΡΟΛΟΓΙΑΣ**

**ΜΑΘΗΜΑΤΑ ΕΠΙΛΟΓΗΣ ΚΑΤΕΥΘΥΝΣΗΣ**

|  |  |  |  |  |
| --- | --- | --- | --- | --- |
| **Χειμερινό Εξάμηνο (Ε’ ή Ζ’)** | | | | |
| **Α/Α** | **ΚΩΔΙΚΟΣ** | **ΜΑΘΗΜΑ** | **ΔΙΔΑΣΚΟΝΤΕΣ** | **ΠΙΣΤΩΤΙΚΕΣ**  **ΜΟΝΑΔΕΣ** |
| 1 | 03ΤΕ001 | Σκηνοθετικές Προσεγγίσεις στο Αρχαίο Δράμα | Μαρίνα Κοτζαμάνη | ECTS 5 |
| 2 | 03ΤΧ250 | Θέατρο και λογοτεχνία: διασκευή και δημιουργική γραφή | Αγγελική Σπυροπούλου | ECTS 5 |
| 3 | 34TX030 | Αρχαίο Θέατρο: Σκηνικός Χώρος και  Σκηνογραφία | Μαρία Μικεδάκη | ECTS 5 |
| 4 | 34ΤΧ242 | Τελετουργία, επιτέλεση και Θέατρο:  Ανθρωπολογικές προσεγγίσεις | Μαρία Βελιώτη | ECTS 5 |
| 5 | 34ΕΕ600 | Η ρομαντική όπερα και το μουσικό θέατρο κατά τον 19ο αιώνα | Νικόλαος Μάμαλης | ECTS 5 |
| 6 | 34ΕΕ701 | Ρωμαϊκό Δράμα | Ιωάννα Παπαδοπούλου | ECTS 5 |
| 7 | 04ΤΧ003 | Ιστορία του Κινηματογράφου | Κωστούλα Καλούδη | ECTS 5 |

|  |  |  |  |  |
| --- | --- | --- | --- | --- |
| **Εαρινό Εξάμηνο (Στ’ ή Η’)** | | | | |
| **ΑΑ** | **ΚΩΔΙΚΟΣ** | **ΜΑΘΗΜΑ** | **ΔΙΔΑΣΚΟΝΤΕΣ** | **ΠΙΣΤΩΤΙΚΕΣ ΜΟΝΑΔΕΣ** |
| 1 | 04ΤΧ002 | Νεότερη και Σύγχρονη Δραματολογία:  Θέατρο του Παραλόγου έως το  Μεταμοντέρνο | Αγγελική Σπυροπούλου  (το μάθημα δεν θα διδαχτεί κατά το τρέχον ακαδ. έτος λόγω εκπαιδευτικής άδειας της διδάσκουσας) | ECTS 5 |
| 2 | 03ΤΧ001 | Θέματα Ιστορίας και Δραματολογίας του  Νεοελληνικού Θεάτρου | Αθανάσιος Μπλέσιος | ECTS 5 |
| 3 | 04ΤΧ005 | Κριτική Ανάλυση Παραστάσεων | Μαρίνα Κοτζαμάνη | ECTS 5 |
| 4 | 34ΕΕ036 | Τέχνη και Κοινωνία: Ζητήματα Πρόσληψης  της Νεωτερικότητας από τους Καλλιτέχνες  του Ρομαντισμού | Αντωνία Μερτύρη | ECTS 5 |
| 5 | 34ΕΕ060 | Η Αρχιτεκτονική του Αρχαίου Θεάτρου | Μαρία Μικεδάκη | ECTS 5 |
| 6 | 04TX250 | Μορφές της Σύγχρονης Σκηνής | Ελένη Παπαλεξίου | ECTS 5 |
| 7 | 04ΕΚ600 | Δραματολογική Εργασία | Αναστασία Σιουζουλή | ECTS 5 |
| 8 | 04ΕΚ601 | Ιστορική και  Νέο-Αβάν-Γκαρντ | Αναστασία Σιουζουλή | ECTS 5 |

**3ο-4ο ΈΤΟΣ: ΚΑΤΕΥΘΥΝΣΗ ΘΕΑΤΡΙΚΗΣ ΠΡΑΚΤΙΚΗΣ**

**ΜΑΘΗΜΑΤΑ ΕΠΙΛΟΓΗΣ ΚΑΤΕΥΘΥΝΣΗΣ**

|  |  |  |  |  |
| --- | --- | --- | --- | --- |
| **Χειμερινό Εξάμηνο (Ε’ ή Ζ’)** | | | | |
| **Α/Α** | **ΚΩΔΙΚΟΣ** | **ΜΑΘΗΜΑ** | **ΔΙΔΑΣΚΟΝΤΕΣ** | **ΠΙΣΤΩΤΙΚΕΣ**  **ΜΟΝΑΔΕΣ** |
| 1 | 03ΖΧ002 | Σκηνοθεσία Ι | Άννα Τσίχλη | ECTS 5 |
| 2 | 03ΜΧ005 | Σκηνογραφία Ι | Άση Δημητρουλοπούλου  (Το μάθημα δε θα διδαχθεί λόγω εκπαιδευτικής άδειας της διδάσκουσας) | ECTS 5 |
| 3 | 03MX050 | Χορός Ι: Σύγχρονες και Μεταμοντέρνες  Χορογραφικές Πρακτικές | Εντεταλμένος Διδάσκοντας | ECTS 5 |
| 4 | 03ΖΧ001 | Υποκριτική Ι | Χριστίνα Ζώνιου | ECTS 5 |
| 5 | 04ΜΧ031 | Το Ένδυμα στις Παραστατικές Τέχνες ΙΙ | Εμμανουέλα  Βογιατζάκη-  Κρουκόβσκι | ECTS 5 |
| 6 | 03ΖΧ301 | Τεχνικές σωματικού θεάτρου Ι: Το  ποιητικό σώμα του ηθοποιού | Αντωνία Βασιλάκου | ECTS 5 |
| 7 | 04ΜΧ00 | Τα Πολυμέσα στις Παραστατικές Τέχνες Ι:  Φως και Εικόνα | Εμμανουέλα  Βογιατζάκη-  Κρουκόβσκι | ECTS 5 |
| 8 | 34EX863 | Εισαγωγή στις Ψηφιακές Τεχνολογίες**\*** | Εμμανουέλα  Βογιατζάκη-  Κρουκόβσκι | ECTS 5 |
| 9 | 34ΕΧ858 | Κατασκευή αντικειμένων\* | Εμμανουέλα  Βογιατζάκη-  Κρουκόβσκι | ECTS 5 |

**\* Με τη συνδρομή του κ. Ανδρούτσου Γεωργίου και της κ. Μάγδας Μάρα αποσπασμένων εκπαιδευτικών στο Τμήμα για το ακαδ. έτος 2024-25**

|  |  |  |  |  |
| --- | --- | --- | --- | --- |
| **Εαρινό Εξάμηνο (Στ’ ή Η’)** | | | | |
| **ΑΑ** | **ΚΩΔΙΚΟΣ** | **ΜΑΘΗΜΑ** | **ΔΙΔΑΣΚΟΝΤΕΣ** | **ΠΙΣΤΩΤΙΚΕΣ ΜΟΝΑΔΕΣ** |
| 1 | 04ΖΧ002 | Σκηνοθεσία ΙΙ | Γιάννης Λεοντάρης | ECTS 5 |
| 2 | 04ΖΧ001 | Υποκριτική II | Γιάννης Λεοντάρης | ECTS 5 |
| 3 | 03ΖΕ300 | Χορός ΙΙ: Σύνθεση-Αυτοσχεδιασμός | Εντεταλμένος Διδάσκοντας | ECTS 5 |
| 4 | 34ΕΕ101 | Σκηνογραφία ΙΙ | Ασημίνα  Δημητρουλοπούλου | ECTS 5 |
| 5 | 04TE253 | Τα Πολυμέσα στις Παραστατικές Τέχνες ΙΙ:  με έμφαση στη Βίντεο-Τέχνη και  Performance Art | Εμμανουέλα Βογιατζάκη-Κρουκόβσκι | ECTS 5 |
| 6 | 03ΖΕ301 | Τεχνικές σωματικού θεάτρου ΙΙ: Από την  ουδέτερη μάσκα στην εκφραστική μάσκα | Αντωνία Βασιλάκου | ECTS 5 |
| 7 | 04ΖΕ010 | Θεατρική Παραγωγή | Άννα Τσίχλη | ECTS 5 |
| 8 | 04ΖΕ100 | Θεατρικός Φωτισμός | Εντεταλμένος διδάσκων | ECTS 5 |

**ΜΑΘΗΜΑΤΑ ΕΛΕΥΘΕΡΗΣ ΕΠΙΛΟΓΗΣ**

|  |  |  |  |  |
| --- | --- | --- | --- | --- |
| **Χειμερινό Εξάμηνο (Ε’ ή Ζ’)** | | | | |
| **Α/Α** | **ΚΩΔΙΚΟΣ** | **ΜΑΘΗΜΑ** | **ΔΙΔΑΣΚΟΝΤΕΣ** | **ΠΙΣΤΩΤΙΚΕΣ**  **ΜΟΝΑΔΕΣ** |
| 1 | 34ΕΧ001 | Αρχαία Ιστορία και Θέατρο | Χρήστος Καρδαράς | ECTS 5 |
| 2 | 04ΖΕ082 | Σκηνοθεσία ΙΙΙ: Το Θέατρο της  Επινόησης | Άννα Τσίχλη | ECTS 5 |
| 3 | 34ΕΧ0735 | Το φανταστικό και το μεταφανταστικό στο έργο του Λόρκα | Στυλιανός Ροδαρέλης | ECTS 5 |
| 4 | 34ΕE016 | Η σκευή (προσωπεία/ κοστούμια) του αρχαίου θεάτρου | Μαρία Μικεδάκη | ECTS 5 |
| 5 | 34ΕΕ860 | Μοντερνισμός και Παράδοση στην ελληνική και γερμανική τέχνη: Από το Τέλος του Αιώνα έως το Μεσοπόλεμο | Αντωνία Μερτύρη | ECTS 5 |
| 6 | 34ΕΕ009 | Μορφολογία-Η Διαδοχή των Στυλ: Από την Αρχιτεκτονική στο Έπιπλο | Ασημίνα  Δημητρουλοπούλου  (Το μάθημα δε θα διδαχτεί λόγω εκπαιδευτικής άδειας της διδάσκουσας) | ECTS 5 |
| 7 | 4ΕΧ635 | Τεχνικές σωματικού θεάτρου ΙΙΙ: Από  τη Βιομηχανική μέθοδο στην επιτέλεση | Αντωνία Βασιλάκου | ECTS 5 |
| 8 | 34ΕΕ013 | Θεατροπαιδαγωγικά προγράμματα σε κοινωνικούς χώρους & φορείς | Κατερίνα Κωστή | ECTS 5 |
| 9 | 34ΕΧ233 | Σύγχρονο θέατρο του Κόσμου Ι  (Γαλλόφωνη Μέση Ανατολή, Μαγκρέμπ, Βαλκάνια, Ευρώπη) | Χριστίνα Οικονομοπούλου | ECTS 5 |
| 10 | 34EX631 | Σύγχρονες Θεωρίες για την  Καλλιτεχνική Δημιουργία | Αγγελική Σπυροπούλου | ECTS 5 |
| 11 | 34EX632 | Εισαγωγή στις αρχές της Επιστήμης της Μουσικής | Νικόλαος Μάμαλης | ECTS 5 |
| 12 | 34EX633 | Φιλοσοφία και Τραγωδία | Ευτύχης Πυροβολάκης | ECTS 5 |
| 13 | 34ΕΧ305 | Η αρχαία τραγωδία στη Νεότερη και  Σύγχρονη Σκηνή | Ελένη Παπαλεξίου  (Το μάθημα δε θα διδαχτεί λόγω εκπαιδευτικής άδειας της διδάσκουσας) | ECTS 5 |
| 14 | 02ΥE008Β | Γαλλικός θεατρικός πολιτισμός,  γλώσσα και ορολογία | Χριστίνα Οικονομοπούλου | ECTS 5 |
| 15 | 34ΕΕ725 | Η σύγχρονη ισπανική και ισπανόφωνη δραματουργία του 21ου αιώνα | Στυλιανός Ροδαρέλης | ECTS 5 |
| 16 | 34ΕΕ810 | Σκηνοθεσία IV | Γιάννης Λεοντάρης | ECTS 5 |
| 17 | 34ΕΧ109 | Διεπιστημονικές Προσεγγίσεις στο  Αρχαίο Δράμα (στην αγγλική για  φοιτητές Erasmus, με την  προϋπόθεση συμμετοχής τριών (3)  τουλάχιστον φοιτητών) | **Συντονισμός:**  Α. Σπυροπούλου  **Συνδιδασκαλία:**  Μ. Μικεδάκη, Ι.  Παπαδοπούλου, Μ. Βελιώτη | ECTS 5 |
| 18 | 34EE720 | Θέματα Νεοελληνικής Ιστορίας | Χρήστος Καρδαράς | ECTS 5 |
| 19 | 34ΕΧ800 | Παιδαγωγική του Θεάτρου και  Διαπολιτισμικότητα | Εντεταλμένος διδάσκων | ECTS 5 |
| 20 | 34ΕΧ820 | Ελεύθερο Σχέδιο Ι  (συστήνεται να το  παρακολουθήσουν οι φοιτητές/τριες  που θα επιλέξουν το μάθημα  «Ελεύθερο Σχέδιο ΙΙ», «Το Ένδυμα στις Παραστατικές Τέχνες Ι: Εισαγωγικές Έννοιες» και «Το Ένδυμα στις  Παραστατικές Τέχνες ΙΙ»)\* | Εμμανουέλα Βογιατζάκη- Κρουκόβσκι | ECTS 5 |
| 21 | 34EX857 | Μάσκα\* | Εμμανουέλα Βογιατζάκη-Κρουκόβσκι | ECTS 5 |
| 22 | 34EX630 | Η θεατρικότητα στην οθόνη | Κωστούλα Καλούδη | ECTS 5 |

**\* Με τη συνδρομή του κ. Ανδρούτσου Γεωργίου και της κ. Μάγδας Μάρα αποσπασμένων εκπαιδευτικών στο Τμήμα για το ακαδ. έτος 2024-25**

|  |  |  |  |  |
| --- | --- | --- | --- | --- |
| **Εαρινό Εξάμηνο (Στ’ ή Η’)** | | | | |
| **ΑΑ** | **ΚΩΔΙΚΟΣ** | **ΜΑΘΗΜΑ** | **ΔΙΔΑΣΚΟΝΤΕΣ** | **ΠΙΣΤΩΤΙΚΕΣ ΜΟΝΑΔΕΣ** |
| 1 | 34ΕΕ640 | Κινηματογράφος, μνήμη και Ιστορία | Κωστούλα Καλούδη | ECTS 5 |
| 2 | 34ΕΧ651 | Τεχνικές σωματικού θεάτρου ΙV:Ο  ερμηνευτής στον Ανοιχτό Χώρο | Αντωνία Βασιλάκου | ECTS 5 |
| 3 | 34ΕΧ201 | Υποκριτική και Κοινωνία Ι: Το  Θέατρο του Καταπιεσμένου | Χριστίνα Ζώνιου | ECTS 5 |
| 4 | 34ΕΕ201 | Υποκριτική και Κοινωνία ΙΙ: Το  Εθνόδραμα και το Θέατρο-  Ντοκουμέντο | Χριστίνα Ζώνιου | ECTS 5 |
| 5 | 34EE721 | Το Θέατρο στο Διαδίκτυο και τα  Ραδιοφωνικά Ισπανικά Θεατρικά  Έργα | Στυλιανός Ροδαρέλης | ECTS 5 |
| 6 | 34EE722 | Μέθοδοι Επανεκπαίδευσης Σώματος | Εντεταλμένος Διδάσκων | ECTS 5 |
| 7 | 34ΕΕ222 | Ιστορία και Ρεμπέτικο | Χρήστος Καρδαράς | ECTS 5 |
| 8 | 34ΕΕ310 | Ιστορία της Αρχαίας Ελληνικής  Τέχνης | Αντωνία Μερτύρη | ECTS 5 |
| 9 | 34ΕΕ007 | Ιστορία Ευρωπαϊκού Πολιτισμού | Χρήστος Καρδαράς | ECTS 5 |
| 10 | 34ΕΧ014 | Η Ψυχοπαιδαγωγική της Διδακτικής  του Θεάτρου στην Εκπαίδευση | Εντεταλμένος διδάσκων | ECTS 5 |
| 11 | 34EE601 | Μουσικές επενδύσεις και συνθετικές  τακτικές σε σύγχρονες παραστάσεις | Νικόλαος Μάμαλης | ECTS 5 |
| 12 | 34EE642 | Αισθητική, Ηθική Πολιτική ΙΙ: από  τους νεότερους χρόνους έως τον 20ο  αιώνα | Ευτύχης Πυροβολάκης | ECTS 5 |
| 13 | 34EE643 | Ευρωπαϊκή φιλοσοφία και θέατρο  στον 20ό αιώνα | Ευτύχης Πυροβολάκης | ECTS 5 |
| 14 | 34ΕΕ860 | Η ιστορική εξέλιξη της ισπανικής και  ισπανόφωνης δραματουργίας | Στυλιανός Ροδαρέλης | ECTS 5 |
| 15 | 34ΕΕ233 | Σύγχρονο θέατρο του Κόσμου ΙΙ  (Γαλλόφωνη Αφρική, Καραϊβική,  Ινδικός Ωκεανός, Καναδάς) | Χριστίνα Οικονομοπούλου | ECTS 5 |
| 16 | 31034ΕΧ109 | Διεπιστημονικές Προσεγγίσεις στο  Αρχαίο Δράμα (στην αγγλική για  φοιτητές Erasmus, με την  προϋπόθεση συμμετοχής τριών (3)  τουλάχιστον φοιτητών) | **Συντονισμός:**  Α. Σπυροπούλου  **Συνδιδασκαλία:**  Μ. Μικεδάκη, Ι.  Παπαδοπούλου, A.  Σπυροπούλου. Βελιώτη Μαρία | ECTS 5 |
| 17 | 34ΕΧ307 | Χορός στο αρχαίο δράμα | Ιωάννα Παπαδοπούλου  (Το μάθημα δε θα διδαχτεί λόγω εκπαιδευτικής άδειας της διδάσκουσας) | ECTS 5 |
| 18 | 34ΕΧ310 | Δραματική Τέχνη στην Εκπαίδευση  και Δημιουργικότητα | Κατερίνα Κωστή | ECTS 5 |
| 19 | 34ΕΕ807 | Δραματική Τέχνη στην Εκπαίδευση και Παιδαγωγική της Συμπερίληψης | Κατερίνα Κωστή | ECTS 5 |
| 20 | 34ΕΕ856 | Ελεύθερο Σχέδιο ΙΙ  (συστήνεται να το  παρακολουθήσουν οι φοιτητές που  θα παρακολουθήσουν το μάθημα  «Το Ένδυμα στις Παραστατικές Τέχνες  ΙΙ»)**\*** | Βογιατζάκη-Κρουκόβσκι Εμμανουέλα | ECTS 5 |
| 21 | 34ΕΧ129 | Μορφές και Είδη Νεοελληνικού Θεάτρου, | Εντεταλμένος Διδάσκων | ECTS 5 |
| 22 | 34ΕΕ859 | Κατασκευή κούκλας και Μαριονέτα \* | Εμμανουέλα Βογιατζάκη-Κρουκόβσκι | ECTS 5 |
| 23 | 34ΕΕ861 | Μακέτα και γραμμικό σχέδιο \* | Εμμανουέλα Βογιατζάκη-Κρουκόβσκι | ECTS 5 |
| 24 | 34ΕΕ862 | Ζωγραφική\* | Εμμανουέλα Βογιατζάκη-Κρουκόβσκι | ECTS 5 |

**\* Με τη συνδρομή του κ. Ανδρούτσου Γεωργίου και της κ. Μάγδας Μάρα αποσπασμένων εκπαιδευτικών στο Τμήμα για το ακαδ. έτος 2024-25**

Δυνατότητα παρακολούθησης μαθημάτων ξένων πανεπιστημίων στο πλαίσιο της συμφωνίας EUNICE

<https://eunice-university.eu/courses/>

**ΣΥΜΒΟΥΛΟΙ ΣΠΟΥΔΩΝ**

Συγκεκριμένοι διδάσκοντες/διδάσκουσες του Τμήματος κάθε χρόνο αναλαμβάνουν τον ρόλο του/της συμβούλου σπουδών για όλους τους/τις φοιτητές/τριες, χωρισμένους/ες ανά ομάδες (η κατανομή αναρτάται στην ιστοσελίδα).

**ΜΑΘΗΣΙΑΚΑ ΑΠΟΤΕΛΕΣΜΑΤΑ**

Με το πέρας των σπουδών τους  στο Πρόγραμμα οι φοιτητές/τριες του ΤΘΣ αναμένεται να έχουν αποκτήσει τις εξής δεξιότητες και γνώσεις:

* θα έχουν αποκτήσει επιστημονική εξειδίκευση στον χώρο της θεατρολογίας
* θα έχουν αποκτήσει υποδομή στις περιοχές των ανθρωπιστικών επιστημών και των τεχνών
* θα είναι ικανοί/ές να διεξάγουν επιστημονική έρευνα σύμφωνα με τα διεθνή πανεπιστημιακά/ερευνητικά πρότυπα
* θα έχουν αποκτήσει βασικές γνώσεις για να διδάξουν θεατρολογικά μαθήματα και σεμινάρια σε δημόσιους και ιδιωτικούς εκπαιδευτικούς και πολιτιστικούς φορείς
* θα έχουν την ικανότητα και τις γνώσεις να οργανώσουν βιωματικά εργαστήρια θεατροπαιδαγωγικής και εμψύχωσης
* θα έχουν αποκτήσει τις απαραίτητες γνώσεις ώστε να εργαστούν ως θεατρολόγοι, δραματολόγοι, συντελεστές και παραγωγοί σε θεατρικές σκηνές, σε σχετικούς θεσμούς ( π.χ. φεστιβάλ) και σε συναφείς εκδοτικές δραστηριότητες
* θα έχουν αποκτήσει την απαραίτητη θεατρολογική και διεπιστημονική υποδομή για να συνεχίσουν τις σπουδές τους σε μεταπτυχιακό επίπεδο στην Ελλάδα και το εξωτερικό στους χώρους του θεάτρου και ευρύτερα των ανθρωπιστικών επιστημών και των τεχνών
* θα έχουν αποκτήσει τη βασική εκπαίδευση στις περιοχές της σκηνοθεσίας, υποκριτικής, σκηνογραφίας-ενδυματολογίας, χορολογίας και συναφείς κλάδους της θεατρικής πράξης, που θα τους επιτρέψει να συνεχίσουν πιο εξειδικευμένες σπουδές στις περιοχές αυτές και να ακολουθήσουν καλλιτεχνική σταδιοδρομία
* θα έχουν αποκτήσει βασικές γνώσεις και σε συναφείς με το θέατρο καλλιτεχνικούς τομείς, όπως κινηματογράφος, λογοτεχνία, χορός, μουσική και καλές τέχνες με εστίαση στη σχέση των τεχνών αυτών με το θέατρο
* θα έχουν αποκτήσει εμπειρία στην εκπόνηση και παρουσίαση ατομικών και συλλογικών εργασιών
* θα έχουν αποκτήσει εμπειρία στην οργάνωση και παραγωγή θεατρικών και πολιτιστικών δράσεων και εκδηλώσεων (εκθέσεις, παραστάσεις, ομιλίες κ.ά.)
* θα έχουν αποκτήσει εμπειρία συμμετοχής σε παραστάσεις ως συντελεστές ή στον τομέα της παραγωγής.

\* Σημειώνεται ότι έως το ακ. έτος 2014-15 το Τμήμα ανήκε στις Καθηγητικές Σχολές, οι οποίες εξασφάλιζαν τη δυνατότητα διδασκαλίας ως επαγγελματική σταδιοδρομία στους φοιτητές/τριες. Όμως, **από το 2019-20 έχει εγκριθεί η αυτόματη χορήγηση Παιδαγωγικής και Διδακτικής Επάρκειας (ΠΔΕ) στους φοιτητές και τις φοιτήτριές μας βάσει συγκεκριμένου προγράμματος σχετικών υποχρεωτικών μαθημάτων που έχουν ενσωματωθεί και εγκριθεί. Επίσης, έχουν θεσπιστεί Μεταβατικές Διατάξεις για αναδρομική χορήγηση της ΠΔΕ στους εισαχθέντες μεταξύ 2015-16 και 2018-19**. Βλ. το σχετικό Παράρτημα με το αναρτημένο αρχείο «Κανονισμός Παιδαγωγικής και Διδακτικής Επάρκειας».

**Ορισμένες από τις επαγγελματικές προοπτικές των αποφοίτων που συνδέονται με τα μαθησιακά αποτελέσματα του Προγράμματος Σπουδών του Τμήματος Θεατρικών Σπουδών είναι οι εξής:**

1. Εκπαιδευτικοί σε όλες τις βαθμίδες της εγκυκλίου και μεταδευτεροβάθμιας εκπαίδευσης, δεδομένης της αυτόματης χορήγησης της Παιδαγωγικής και Διδακτικής Επάρκειας στους/στις αποφοίτους μας, σύμφωνα με τις εκάστοτε ισχύουσες ρυθμίσεις του Υπουργείου Παιδείας (Πρωτοβάθμια και Δευτεροβάθμια Εκπαίδευση, Καλλιτεχνικά Γυμνάσια και Λύκεια, Σχολεία Δεύτερης Ευκαιρίας, Κέντρα Επαγγελματικής Κατάρτισης, δημόσια και ιδιωτικά Ινστιτούτα Επαγγελματικής Κατάρτισης, Περιφερειακά Επιμορφωτικά Κέντρα, Προγράμματα Επιμόρφωσης Εκπαιδευτικών, Προγράμματα Επαγγελματικής Κατάρτισης, Κέντρα Εκπαίδευσης Ενηλίκων και άλλες δομές διά βίου μάθησης, ανώτερες σχολές δραματικής τέχνης, σχολές σκηνοθεσίας, σχολές χορού, σχολές κινηματογράφου, ωδεία κ.ά.)

2. Στελέχη θεατρικών οργανισμών: δραματολόγοι, επιμελητές θεατρικών προγραμμάτων και δράσεων σε θεατρικούς οργανισμούς δημόσιους και ιδιωτικούς (κρατικοί θεατρικοί οργανισμοί, εθνικές σκηνές, ΔΗ.ΠΕ.ΘΕ., επιχορηγούμενο και ελεύθερο θέατρο, φεστιβάλ κ.ά.)

3. Ειδικοί επιστημονικοί σύμβουλοι επί πολιτιστικών θεμάτων: πολιτιστικοί διαχειριστές, σύμβουλοι καλλιτεχνικού προγραμματισμού και παραγωγής, υπεύθυνοι καλλιτεχνικών δράσεων σε φορείς του δημοσίου και ιδιωτικού τομέα (Υπουργεία, Περιφερειακές και Τοπικές Αυτοδιοικήσεις, φεστιβάλ, θέατρα, μουσεία, χώροι τέχνης, παιδείας και πολιτισμού, αρχεία και βιβλιοθήκες, ιδρύματα, ερευνητικά κέντρα, κοινωνικοί φορείς, ΜΜΕ κ.ά.)

4. Πολιτιστικοί συντάκτες, επιμελητές, κριτικοί θεάτρου και τέχνης: σε μέσα μαζικής ενημέρωσης και σε εκδόσεις (καθημερινός και περιοδικός Τύπος, ηλεκτρονικός Τύπος, ραδιόφωνο, τηλεόραση, εκδοτικοί οίκοι).

5. Καλλιτέχνες και επαγγελματίες της σκηνής: δημιουργοί, καλλιτεχνικοί συντελεστές, ερμηνευτές, βοηθοί παραγωγής, βοηθοί σκηνογράφου και ενδυματολόγου, βιντεοκαλλιτέχνες, περφόρμερ, τεχνικοί, ανιματέρ κ.λπ., σε χώρους θεατρικής δημιουργίας και έκφρασης, σε κοινωνικούς χώρους και ευαίσθητες κοινωνικές ομάδες, καθώς και στον χώρο του τουρισμού.

Οι πτυχιούχοι του Τ.Θ.Σ. διαθέτουν, επίσης, το απαιτούμενο θεωρητικό και καλλιτεχνικό υπόβαθρο ώστε να συνεχίσουν τις σπουδές τους σε επίπεδο μεταπτυχιακού προγράμματος ή διδακτορικού διπλώματος, στην Ελλάδα ή το εξωτερικό, με απώτερο σκοπό την ακαδημαϊκή σταδιοδρομία τους σε Α.Ε.Ι και σε άλλα δημόσια ή ιδιωτικά ερευνητικά, πολιτιστικά ή επιστημονικά ιδρύματα. Τέλος, με την απόκτηση του πτυχίου τους, παρέχεται στους αποφοίτους του Τ.Θ.Σ. το δικαίωμα εγγραφής τους ως τακτικών μελών στον Πανελλήνιο Επιστημονικό Σύλλογο Θεατρολόγων (ΠΕΣΥΘ).

**πρωτοκολλο μαθηματων θεωρητικης και καλλιτεχνικης κατευθυνσης**

ΠΑΡΑΡΤΗΜΑΤΑ

**ΠΑΡΑΡΤΗΜΑ 1**

**ΑΚΑΔΗΜΑΪΚΟ ΠΡΩΤΟΚΟΛΛΟ\***

\*Ισχύει συνδυαστικά με τον Κανονισμό του Τμήματος, τον Κανονισμό του Ιδρύματος και το Εγχειρίδιο Φοιτητών/τριών του Τμήματος που είναι αναρτημένα στην Ιστοσελίδα του Τμήματος,  της ΜΟΔΙΠ, της Επιτροπής Φύλου και της Επιτροπής Δεοντολογίας του Πανεπιστημίου Πελοποννήσου.

## Επικοινωνία με διδάσκοντες/διδάσκουσες

Συστήνουμε στις φοιτήτριες και στους φοιτητές να επικοινωνούν με τους διδάσκοντες και τις διδάσκουσες κατά τις ώρες συνεργασίας που έχουν ορίσει είτε μέσω eclass είτε μέσω email είτε δια ζώσης μετά από σχετική επικοινωνία. Οι ηλεκτρονικές διευθύνσεις των διδασκουσών και διδασκόντων και οι ώρες συνεργασίας τους είναι αναρτημένες στην ιστοσελίδα του Τμήματος.

Σε περίπτωση επικοινωνίας με email συστήνουμε τα αιτήματα να διατυπώνονται με σαφή και συγκεκριμένο τρόπο και να λαμβάνεται υπόψη ότι η διδάσκουσα/ο διδάσκων δεν είναι πάντα σε θέση να λάβει άμεσα γνώση του μηνύματος και να αποκριθεί σε αυτό.

Αποτρέπουμε ισχυρά τις φοιτήτριες και τους φοιτητές να στέλνουν μηνύματα με αιτήματα ειδικής μεταχείρισης για την εξέταση μαθημάτων (π.χ. για την εκπόνηση απαλλακτικών εργασιών, ενώ δεν προβλέπονται εξαρχής).

## Τρόποι εξέτασης μαθημάτων

Για κανένα μάθημα (υποχρεωτικό, επιλογής κατεύθυνσης ή ελεύθερης επιλογής) δεν συνιστά επαρκή διαδικασία αξιολόγησης αποκλειστικά και μόνο η παράδοση απαλλακτικής εργασίας. Σε μαθήματα για τα οποία προβλέπεται η παράδοση εργασίας ως τρόπου αξιολόγησης αυτή συνδυάζεται και με κάποιον άλλον τρόπο εξέτασης, όπως π.χ. εξετάσεις προόδου, γραπτή τελική εξέταση, προφορική τελική εξέταση.

Ειδικά τα καλλιτεχνικά εξετάζονται κατά κανόνα σε δύο φάσεις: α) παρουσιάσεις/παραστάσεις (ή κατά την πρώτη εβδομάδα της εξεταστικής ή την εβδομάδα μετά την εξεταστική) και β) γραπτά, προφορικά ή με παράδοση εργασιών/ καλλιτεχνικών portfolios (σε δεύτερη ημερομηνία μέσα στην εξεταστική).

## Παρουσία και συμμετοχή στα μαθήματα και τις εκδηλώσεις του Τμήματος

Η συστηματική παρουσία στα μαθήματα που έχει δηλώσει και στα οποία θέλει να εξεταστεί κάθε φοιτητής/τρια αποτελεί βασική αρχή της κανονικής διαδικασίας μετάδοσης και παραγωγής γνώσης σε πανεπιστημιακό επίπεδο, τόσο σε θεωρητικό όσο και καλλιτεχνικό επίπεδο και μέτρο ακαδημαϊκού και καλλιτεχνικού  ήθους. Ωστόσο, η παρουσία στα μαθήματα είναι τυπικά υποχρεωτική στις περιπτώσεις που η διδάσκουσα/ο διδάσκων το κρίνει απαραίτητο. Η διδάσκουσα/ο διδάσκων  κάθε μαθήματος καθορίζει τον **ελάχιστο απαιτούμενο αριθμό παρουσιών, ώστε να κατοχυρώνεται δικαίωμα τελικής εξέτασης στο μάθημα.**

Σε κάθε περίπτωση, η παρουσία στο θεωρητικό ή καλλιτεχνικό μάθημα προϋποθέτει την έγκαιρη προσέλευση σε αυτό, τη μη διακοπή του λόγω καθυστερημένης προσέλευσης και τη συμμετοχή σε αυτό μέχρι το τέλος του.

Η έγκαιρη προσέλευση και η παρακολούθηση έως τέλους, χωρίς να παρακωλύεται η διαδικασία με διαρκείς μετακινήσεις, ισχύει και ως προς τη συμμετοχή των φοιτητών/τριών σε εκδηλώσεις του Τμήματος. Για τις εκδηλώσεις οφείλει το φοιτητικό σώμα να ενημερώνεται από τις Ανακοινώσεις στην Ιστοσελίδα του Τμήματος και το eclass, ενώ ο υποχρεωτικός ή όχι χαρακτήρας τους ορίζεται από τις διδάσκουσες και τους διδάσκοντες που οργανώνουν την εκδήλωση, εάν αυτές πραγματοποιούνται σε πλαίσιο συγκεκριμένων μαθημάτων.

Η συμμετοχή στην οργάνωση, πραγματοποίηση και η παρακολούθηση των εν γένει εκδηλώσεων του Τμήματος (διαλέξεις, παραστάσεις, εργαστήρια κτλ)  θεωρείται απαραίτητο μέρος της φοίτησης στο πρόγραμμα του ΤΘΣ και της ακαδημαϊκής και καλλιτεχνικής εμπειρίας που προσφέρει και επικυρώνει την κοινότητα του Τμήματος.

Αντιστοίχως οι διδάσκοντες/ουσες οφείλουν να είναι συνεπείς στις διδακτικές και διοικητικές υποχρεώσεις τους, να τηρούν την ακαδημαϊκή δεοντολογία και να καλλιεργούν κλίμα αλληλοσεβασμού και ακαδημαϊκού ήθους εντός των μαθημάτων και του Τμήματος, ανάμεσα στο φοιτητικό σώμα και στο διδακτικό και διοικητικό προσωπικό.

## Πληροφόρηση και τήρηση προθεσμιών

Οι φοιτήτριες και οι φοιτητές είναι υποχρεωμένες/νοι να εγγράφονται στους ιστοτόπους των μαθημάτων που παρακολουθούν στο e-class, να παρακολουθούν συστηματικά τις ανακοινώσεις της Γραμματείας και των διδασκουσών/διδασκόντων στην Ιστοσελίδα του Τμήματος και να τηρούν τις συμφωνημένες προθεσμίες.

Στο **Εγχειρίδιο Φοιτητών/τριών** που είναι αναρτημένο στην Ιστοσελίδα, αναφέρονται όλοι οι κανόνες ακαδημαϊκής και γενικής δεοντολογίας, καθώς και όλες οι απαραίτητες για τη φοίτηση πληροφορίες· οι φοιτητές/τριες οφείλουν να το συμβουλεύονται τακτικά.

Βλ.<https://ts.uop.gr/images/files/anakoinoseis/2021-2022/2022-03-16_%CE%95%CE%B3%CF%87%CE%B5%CE%B9%CF%81%CE%B9%CE%B4%CE%B9%CE%BF_%CE%A6%CE%BF%CE%B9%CF%84%CE%B7%CF%84%CF%89%CE%BD_%CE%A4%CE%98%CE%A3_2021-22_teliko_2.pdf>

Συνιστάται, επίσης, η τήρηση των Οδηγιών συγγραφής εργασιών και τα εγκεκριμένα εξώφυλλα υποβολής εργασιών που είναι αναρτημένα στην Ιστοσελίδα.

# **Παρατηρήσεις σχετικά με τα καλλιτεχνικά μαθήματα**

1.  Στα καλλιτεχνικά-εργαστηριακά μαθήματα του 1ου και 2ου έτους, στα μαθήματα επιλογής της κατεύθυνσης Θεατρικής Πρακτικής ή ελεύθερης επιλογής που οδηγούν σε παρουσιάσεις του καλλιτεχνικού έργου ή παραστάσεις, πέραν των εβδομαδιαίων μαθημάτων, χρειάζεται να πραγματοποιούνται αυτόνομες εβδομαδιαίες πρόβες σε υποομάδες.

2.  Η παρουσία των φοιτητών/τριών στα καλλιτεχνικά μαθήματα και τις αυτόνομες πρόβες είναι τυπικά υποχρεωτική στο πλαίσιο του σεβασμού του ομαδικού χαρακτήρα των καλλιτεχνικών εργασιών και ως μέτρο καλλιτεχνικού "ήθους", όπως αναγράφεται παραπάνω. Η διδάσκουσα/ο διδάσκων κάθε μαθήματος καθορίζει τον ελάχιστο απαιτούμενο αριθμό παρουσιών στα μαθήματα και στις πρόβες ώστε να κατοχυρώνεται δικαίωμα τελικής εξέτασης στο μάθημα.

**Σε γενικές γραμμές, η αναπλήρωση μαθήματος και στις δύο άτυπες κατευθύνσεις του Τμήματος νοείται ως κανονικό μάθημα και η παρουσία είναι τυπικά υποχρεωτική.**

3.  Σε καμία περίπτωση **πρόβες και αναπληρώσεις μαθημάτων δεν πρέπει να συμπίπτουν με τα μαθήματα θεωρητικής ή πρακτικής κατεύθυνσης** που παρακολουθούν οι φοιτητές/τριες που συμμετέχουν σε αυτές, εκτός εάν έχει γίνει ειδική συνεννόηση μεταξύ διδασκουσών/διδασκόντων.

4.  Οι αυτόνομες εβδομαδιαίες πρόβες στο πλαίσιο των καλλιτεχνικών μαθημάτων πραγματοποιούνται κατά κανόνα στις **09.00-12.00** το πρωί σε διαθέσιμες αίθουσες του ιδρύματος με βάση το χρονοδιάγραμμα που διατηρεί ο κ. Σκουφούλας ή άλλος/η υπεύθυνος/η.

5.  Οι εβδομαδιαίες πρόβες των καλλιτεχνικών μαθημάτων συστήνεται να ξεκινούν νωρίς μέσα στο εξάμηνο και κατά κανόνα να διαρκούν **τουλάχιστον** **2 και το ανώτερο 4 ώρες την εβδομάδα ανά μάθημα**, εκτός εκτάκτων περιπτώσεων.

6.  Εντατικές πρόβες πραγματοποιούνται μόνο στις καθορισμένες από το Τμήμα ζώνες εντατικών προβών και παρουσιάσεων, προκειμένου να μην παρακωλύεται η εύρυθμη λειτουργία του Τμήματος.

7. Ο προγραμματισμός των εντατικών προβών και των καλλιτεχνικών παρουσιάσεων θα περιορίζεται, εκτός εξαιρέσεων, μέσα στο χρονικό όριο της **13ης-15ης εβδομάδας του ωρολογίου προγράμματος, της 1η εβδομάδας της εξεταστικής ή/και της επόμενης εβδομάδας από την τελευταία ημέρα της εξεταστικής.** Οι διδάσκοντες/ουσες των καλλιτεχνικών μαθημάτων συνεννοούνται,  ώστε να μην συμπίπτουν οι υποχρεώσεις των φοιτητών/τριών ως προς τα εξεταζόμενα καλλιτεχνικά μαθήματα και συναποφασίζουν τη διαδοχή των παραστάσεων/παρουσιάσεων.

8. Οι φοιτητές/τριες των δύο πρώτων ετών δεν συμμετέχουν σε καλλιτεχνικές εργασίες του 3ου και 4ου έτους.

9. Στα εργαστηριακά μαθήματα και τις αυτόνομες πρόβες κρίνονται απολύτως αναγκαία: ο αλληλοσεβασμός των συμφοιτητών/τριών, το ήθος, η συνέπεια ως προς την προσέλευση και την αποχώρηση, η καθαριότητα και οι κανόνες υγιεινής, η φροντίδα του χώρου, του εξοπλισμού και των αντικειμένων, η τήρηση των ωρών κοινής ησυχίας. Σε περίπτωση ζημιών ή φθορών, θα χρειάζεται να επισκευάζεται ο εξοπλισμός του Τμήματος με έξοδα των χρηστών.

10. Στο προωθητικό υλικό των παραστάσεων/παρουσιάσεων των φοιτητών/τριών αναφέρεται υποχρεωτικά το Ίδρυμα (με λογότυπο), το μάθημα και ο υπεύθυνος /η διδάσκων/ουσα.

**ΠΑΡΑΡΤΗΜΑ 2**

**ΚΑΝΟΝΙΣΜΟΣ ΛΕΙΤΟΥΡΓΙΑΣ ΠΡΟΓΡΑΜΜΑΤΟΣ ΠΙΣΤΟΠΟΙΗΣΗΣ ΠΑΙΔΑΓΩΓΙΚΗΣ ΚΑΙ ΔΙΔΑΚΤΙΚΗΣ ΕΠΑΡΚΕΙΑΣ**

**ΤΜΗΜΑ ΘΕΑΤΡΙΚΩΝ ΣΠΟΥΔΩΝ**

**ΠΑΝΕΠΙΣΤΗΜΙΟ ΠΕΛΟΠΟΝΝΗΣΟΥ**

**(Σύμφωνα με απόφαση της 8ης/20.02.2020 Συνεδρίασης της Συνέλευσης του Τμήματος Θεατρικών Σπουδών και της 170ης  03.04.2020 Συνεδρίασης της Συγκλήτου του Πανεπιστημίου Πελοποννήσου ως αναπόσπαστου μέρους του Οδηγού Προγράμματος Σπουδών)**

**Άρθρο 1**

**Σκοπός λειτουργίας προγράμματος**

1. Η πιστοποίηση της Παιδαγωγικής και Διδακτικής Επάρκειας (ΠΔΕ) των υποψηφίων εκπαιδευτικών αποτελεί ζήτημα βαρύνουσας εκπαιδευτικής σημασίας, καθώς αποτελεί προϋπόθεση για την είσοδο κατάλληλα καταρτισμένου διδακτικού προσωπικού στην ελληνική εκπαίδευση. Η Παιδαγωγική και Διδακτική Επάρκεια αποτελεί προσόν για τον διορισμό ή και την απασχόληση των εκπαιδευτικών στη δημόσια και ιδιωτική πρωτοβάθμια και δευτεροβάθμια εκπαίδευση ή και άλλες εκπαιδευτικές δομές.
2. Το Πρόγραμμα Παιδαγωγικής και Διδακτικής Επάρκειας στοχεύει στην κατανόηση εκπαιδευτικών θεωριών και πρακτικών. Συνδυάζει την παιδαγωγική κατάρτιση, δηλαδή την απόκτηση παιδαγωγικών γνώσεων, με την καλλιέργεια διδακτικών δεξιοτήτων. Περιλαμβάνει θεωρητική εκπαίδευση, παρακολουθήσεις και διδασκαλίες σε σχολεία Πρωτοβάθμιας και Δευτεροβάθμιας Εκπαίδευσης.
3. Ειδικότερα, το Πρόγραμμα Παιδαγωγικής και Διδακτικής Επάρκειας **του Τμήματος Θεατρικών Σπουδών** (ΤΘΣ) είναι ένα πρόγραμμα εξειδίκευσης στην παιδαγωγική και διδακτική του θεάτρου, το οποίο εντάσσεται στο Προπτυχιακό Πρόγραμμα Σπουδών του Τμήματος. Προσφέρεται στους φοιτητές/τριες, μελλοντικούς θεατρολόγους, ώστε να μπορέσουν να εργαστούν στην εκπαίδευση. Η επιτυχής ολοκλήρωση του προγράμματος ΠΔΕ, ενταγμένου εντός του Προπτυχιακού Προγράμματος Σπουδών του Τμήματος, **οδηγεί αυτομάτως** σε Παιδαγωγική και Διδακτική Επάρκεια, η οποία επιτρέπει τη συμμετοχή σε διαγωνισμό επιλογής εκπαιδευτικών ή σε άλλη θέση που απαιτούνται πιστοποιημένα προσόντα εκπαιδευτικού.
4. Λαμβάνοντας υπόψη το άρθρο 2 παρ. 3 του ν. 3848/2010, όπως τροποποιήθηκε με το άρθρο 36 παρ. 22 του ν. 4186/2013, το άρθρο 111 του ν. 4547/2018, το άρθρο 20 του ν. 4559/2018 , το άρθρο 54, παρ. 4 και το άρθρο 66, παρ. 2 του ν. 4589/2019, η Συνέλευση του Τμήματος Θεατρικών Σπουδών Πανεπιστημίου Πελοποννήσου ενέκρινε ομοφώνως το εξής πρόγραμμα Παιδαγωγικής και Διδακτικής Επάρκειας (ΠΔΕ) για τους/τις Φοιτητές/τριες του Τμήματος Θεατρικών Σπουδών με έτος έναρξης το 2019-20 και μεταβατικές διατάξεις για τους/τις φοιτητές/τριες και αποφοίτους που εισήχθησαν μεταξύ των ακαδημαϊκών ετών 2015-16 και 2018-19. Οι φοιτητές/τριες του ΤΘΣ που εισήχθησαν έως και το ακ. έτος 2014-15 διαθέτουν ήδη εκ του νόμου διδακτική επάρκεια. Μετά την έγκρισή του από τη Συνέλευση του Τμήματος και τη Σύγκλητο του Πανεπιστημίου Πελοποννήσου, ο Κανονισμός ΠΔΕ αποτελεί πλέον αναπόσπαστο μέρος του ισχύοντος Οδηγού Προγράμματος Σπουδών, ο οποίος αναρτάται στην Ιστοσελίδα του Τμήματος.

**Άρθρο 2**

**Συμμετοχή στο Πρόγραμμα**

1. Το παρόν Πρόγραμμα Παιδαγωγικής και Διδακτικής Επάρκειας (ΠΔΕ) παρακολουθούν:

Α) οι φοιτητές/τριες και

Β) οι απόφοιτοι

του Τμήματος Θεατρικών Σπουδών του Πανεπιστημίου Πελοποννήσου.

2. Οι φοιτητές/τριες του Τμήματος Θεατρικών Σπουδών του Πανεπιστημίου Πελοποννήσου **που έχουν εισαχθεί από το ακ. έτος 2019-20 και εξής,** μέσω των προσφερόμενων μαθημάτων του Προπτυχιακού Προγράμματος Σπουδών, αποκτούν κατά την αποφοίτησή τους **αυτομάτως** Παιδαγωγική και Διδακτική Επάρκεια (ΠΔΕ).

3. Όσοι εκ των εγγεγραμμένων φοιτητών/τριών έχουν εισαχθεί κατά τα έτη 2015-16, 2016-2017, 2017-18 και 2018-19 και δεν έχουν παρακολουθήσει επιτυχώς τα μαθήματα που απαιτούνται για την απόκτηση του Προγράμματος Παιδαγωγικής και Διδακτικής Επάρκειας στο πλαίσιο των βασικών τους σπουδών (όπως περιγράφονται στον άρθρο 5) έχουν τη δυνατότητα αναγνώρισής συναφών μαθημάτων σύμφωνα με τις Μεταβατικές Διατάξεις (βλ. Άρθρο 8) και αυτόματης απόκτησης της Παιδαγωγικής και Διδακτικής Επάρκειας (ΠΔΕ) κατά την αποφοίτησή τους.

4. Οι απόφοιτοι του ΤΘΣ εντάσσονται στο Πρόγραμμα σύμφωνα με τις μεταβατικές διατάξεις (άρθρο 8) και τις διαδικασίες που περιγράφονται στα άρθρα 3 και 4. Ως ανώτατος αριθμός αποφοίτων, οι οποίοι έχουν εισαχθεί μεταξύ 2015-16 και 2018-19 και οι οποίοι μπορούν να ενταχθούν στο Πρόγραμμα ΠΔΕ (βλ. άρθρο 111 του ν. 4547/2018), όπως ορίζεται και στις σχετικές μεταβατικές διατάξεις, ανέρχεται στους τριάντα (30) ετησίως.

5. Το Πρόγραμμα προσφέρεται δωρεάν.

**Άρθρο 3**

**Συμμετοχή φοιτητών/τριών του ΤΘΣ**

1. Οι φοιτήτριες/ές του Τμήματος **με έτος εισαγωγής 2019-20 και εξής** παρακολουθούν τα μαθήματα του Προπτυχιακού κύκλου Σπουδών σύμφωνα με τα όσα περιγράφονται στον Οδηγό Σπουδών, στον οποίο εντάσσονται τα μαθήματα που απαιτούνται για την λήψη της ΠΔΕ. Με την επιτυχή παρακολούθηση των μαθημάτων από τον κατάλογο που συμπεριλαμβάνεται στο Πρόγραμμα Πιστοποίησης Παιδαγωγικής και Διδακτικής Επάρκειας (Άρθρο 5) οι φοιτήτριες/ές του Τμήματος συγκεντρώνουν τον απαραίτητο αριθμό Πιστωτικών Μονάδων (ECTS) για την λήψη του πιστοποιητικού κατά τη διάρκεια των σπουδών τους. Επομένως, οι φοιτήτριες/ές του ΤΘΣ αποκτούν αυτομάτως κατά την αποφοίτησή τους Παιδαγωγική και Διδακτική Επάρκεια (ΠΔΕ).

2. Εάν οι φοιτητές/τριες του Τμήματος που έχουν εισαχθεί κατά τα έτη 2015-16, 2016-2017, 2017-18 και 2018-19, ολοκληρώσουν τις προπτυχιακές τος σπουδές χωρίς να έχουν παρακολουθήσει τα απαραίτητα μαθήματα για τη λήψη του πιστοποιητικού, τότε αναγνωρίζονται συναφή μαθήματα που έχουν παρακολουθήσει σύμφωνα με τις Μεταβατικές Διατάξεις (βλ. Άρθρο 8) και αποκτούν αυτομάτως κατά την αποφοίτησή τους Παιδαγωγική και Διδακτική Επάρκεια (ΠΔΕ).

3. Όλοι οι απόφοιτοι του ΤΘΣ που έχουν εισαχθεί έως και το ακαδημαϊκό έτος 2014-15 κατέχουν αυτοδικαίως Παιδαγωγική και Διδακτική Επάρκεια εφόσον το ΤΘΣ εντάσσεται στις Καθηγητικές Σχολές. Οι απόφοιτοι του ΤΘΣ που εισήχθησαν μεταξύ 2015-16 και 2018-19 μπορούν να αιτηθούν αναγνώριση συναφών μαθημάτων που έχουν πραγματοποιήσει επιτυχώς, σύμφωνα με τις μεταβατικές διατάξεις (άρθρο 8) είτε να ενταχθούν στο πρόγραμμα, ώστε να παρακολουθήσουν μαθήματα που χρειάζονται, σύμφωνα με τα προβλεπόμενα στο άρθρο 4.

**Άρθρο 4**

**Διαδικασία χορήγησης ΠΔΕ για Αποφοίτους και Φοιτητές/τριες Εισαχθέντες/είσες**

**μεταξύ 2015-16 και 2018-19**

1. Τον Μάιο κάθε ακαδημαϊκού έτους η Επιτροπή Προγράμματος Σπουδών εξετάζει αιτήματα αποφοίτων που είχαν εισαχθεί στο Τμήμα Θεατρικών Σπουδών κατά τα ακαδημαϊκά έτη 2015-16, 2016-2017, 2017-18 και 2018-19. Στη συνέχεια, η Επιτροπή εισηγείται είτε εκ των υστέρων παρακολούθηση συγκεκριμένων μαθημάτων είτε αναγνώριση συναφών, ήδη πιστωμένων μαθημάτων του/της αποφοίτου, όπως προβλέπεται στις Μεταβατικές Διατάξεις (άρθρο 8). Η αίτηση των υποψηφίων κατατίθεται αποκλειστικά σε ηλεκτρονική μορφή στη Γραμματεία του Τμήματος Θεατρικών Σπουδών έως τις 30 Απριλίου κάθε έτους. Σε περίπτωση που οι αιτήσεις υπερβαίνουν τις 30 ετησίως, η επιλογή των αποφοίτων που θα εγγραφούν στο Πρόγραμμα ανά ακαδημαϊκό έτος γίνεται με βάση τη σειρά πρωτοκόλλου.
2. Στους φοιτητές/τριες που έχουν εισαχθεί μεταξύ των ακ. ετών 2015-16 και 2018-19, εφόσον το πρόγραμμα μαθημάτων που έχουν ολοκληρώσει πληροί τις προϋποθέσεις λήψης της ΠΔΕ σύμφωνα με τις Μεταβατικές Διατάξεις (άρθρο 8), η ΠΔΕ τούς χορηγείται αυτόματα, χωρίς προηγούμενη αίτησή τους.

**Άρθρο 5**

**ΔΟΜΗ του ΠΡΟΓΡΑΜΜΑΤΟΣ**

1. Το Πιστοποιητικό Παιδαγωγικής και Διδακτικής Επάρκειας στοχεύει στην κάλυψη των αναγκών παιδαγωγικής - διδακτικής κατάρτισης, στη δημιουργία παιδαγωγικής συνείδησης, στον εφοδιασμό με παιδαγωγικές γνώσεις του αντικειμένου ειδίκευσης και την ενσωμάτωσή τους στη διδακτική πράξη.
2. Οι φοιτήτριες/ές και οι απόφοιτοι που συμμετέχουν στο Πρόγραμμα Παιδαγωγικής και Διδακτικής Επάρκειας παρακολουθούν συγκεκριμένα μαθήματα του πρώτου κύκλου Σπουδών του Τμήματος Θεατρικών Σπουδών, όπως αυτά περιγράφονται στον ισχύοντα Οδηγό Σπουδών (περιγραφή και ώρες διδασκαλίας, περίγραμμα και διάρθρωση και Πιστωτικές Μονάδες [ECTS]).
3. Οι διαδικασίες με τις οποίες οι φοιτήτριες/ές του Τμήματος δηλώνουν μαθήματα, περιγράφονται στον ισχύοντα Οδηγό Σπουδών του Τμήματος. Οι σχετικές προϋποθέσεις προκειμένου για τους/τις φοιτητές/τριες και αποφοίτους που έχουν εισαχθεί μεταξύ 2015/16 και 2018/19 προβλέπονται στα άρθρα 2,4 και 8 του παρόντος Κανονισμού.

4. Για την απόκτηση Παιδαγωγικής και Διδακτικής Επάρκειας του Τμήματος Θεατρικών Σπουδών απαιτείται η επιτυχής ολοκλήρωση **επτά (7) μαθημάτων και η συγκέντρωση 34 πιστωτικών μονάδων (ECTS)** που εντάσσονται σε τρεις θεματικές περιοχές: α) Θέματα εκπαίδευσης και αγωγής, β) Θέματα μάθησης και διδασκαλίας και γ) Ειδική διδακτική και πρακτική άσκηση. Ο αριθμός των πιστωτικών μονάδων (ECTS) κάθε θεματικής περιοχής κυμαίνεται μεταξύ 5 και 20 ECTS, σύνολο 34 ECTS και διαμορφώνεται από την επιτυχή παρακολούθηση συγκεκριμένων υποχρεωτικών μαθημάτων, ενώ δίνεται σε ορισμένες περιπτώσεις και δυνατότητα επιλογής. Ως προς τα αντικείμενα που πραγματεύονται τα μαθήματα, στα περιγράμματα γίνεται σαφής ο τρόπος με τον οποίο συνδέονται τα μαθησιακά αποτελέσματα με το πρόγραμμα παιδαγωγικής και διδακτικής επάρκειας, καθώς και ο τρόπος με τον οποίο αναπτύσσεται η παιδαγωγική και διδακτική ικανότητα μέσα από το εκάστοτε μάθημα. Παράλληλα, τα επιλεγμένα μαθήματα προσφέρουν βασικές γνώσεις και πρακτική εξάσκηση σε γνωστικά αντικείμενα της επιστημονικής περιοχής που θεραπεύει το Τμήμα, δηλαδή τις τέχνες του θεάτρου και περί το θέατρο.

Τα μαθήματα ανά θεματική περιοχή είναι:

**A. Στην θεματική περιοχή «Θέματα Εκπαίδευσης και αγωγής» εμπίπτουν τα ακόλουθα προσφερόμενα μαθήματα:**

1. 01YX050 Εισαγωγή στον χορό: Θεωρία και Πράξη ECTS 5

2. 01YX027 Εισαγωγή στη Σκηνική Πρακτική: Θεωρία και πράξη ECTS 5

3-4. Επιλέγονται δύο (**2) μαθήματα** από τα κάτωθι:

02ΥΕ009 Σκηνοθετικά Ρεύματα: Θεωρία και Εφαρμογές ECTS 5

02ΥΕ058 Στοιχεία Υποκριτικής: Θεωρία και Πράξη ECTS 5 (έχει αντικατασταθεί από το μάθημα: ***Θεατρικές Πρακτικές: Εισαγωγικά Στοιχεία***)

02ΥΕ006 Εισαγωγή στη Σκηνογραφία: Θεωρία και Πράξη ECTS 5

**B. Στην θεματική περιοχή «Θέματα μάθησης και διδασκαλίας» εμπίπτει το ακόλουθο προσφερόμενο μάθημα:**

5. 34ΥΕ089 Θεωρία και πράξη της διδακτικής του θεάτρου στην πρωτοβάθμια και δευτεροβάθμια εκπαίδευση ECTS 5 (έχει αντικατασταθεί με το μάθημα: *Δραματική Τέχνη στην Εκπαίδευση και Μάθηση*)

**Γ. Στην θεματική περιοχή «Ειδική διδακτική και πρακτική άσκηση» εμπίπτουν τα ακόλουθα προσφερόμενα μαθήματα:**

6. 02ΥΧ004 H Διδακτική του Θεάτρου στην Εκπαίδευση ECTS 4

7. Επιλέγεται **ένα (1) μάθημα** από τα κάτωθι:

34ΕΧ034 Παιδαγωγική του Θεάτρου IΙI: Η Αναπτυξιακή Διάσταση της Διδακτικής του Θεάτρου στην Εκπαίδευση ECTS 5

34ΕΧ014 Η Ψυχοπαιδαγωγική του Θεάτρου στην Εκπαίδευση ECTS 5.

Η ύλη των ανωτέρω μαθημάτων, όπως έχει καταγραφεί και στο περίγραμμά τους, σχετίζεται με την απόκτηση γνώσεων και την ανάπτυξη δεξιοτήτων θεωρητικής κι εφαρμοσμένης παιδαγωγικής, καθώς και με τη διδακτέα ύλη των θεατρικών μαθημάτων που διδάσκονται στην πρωτοβάθμια και δευτεροβάθμια εκπαίδευση. Το σύνολο των ECTS των μαθημάτων αυτών, σύμφωνα τον φόρτο εργασίας, όπως καταγράφεται στο Πρόγραμμα Σπουδών, είναι τριάντα τέσσερα (34).

Στη διδασκαλία των μαθημάτων αυτών, προκειμένου να αναδειχθούν τα ιδιαίτερα στοιχεία παιδαγωγικής και διδακτικής που εμπεριέχουν, δίνεται έμφαση στη δυναμική εφαρμογή των αρχών τους σε ομάδες εκπαιδευομένων σύμφωνα με ποικίλους μαθησιακούς στόχους, γνωστικούς, αισθητικούς, ηθικούς και κοινωνικούς. Ιδιαίτερη προσπάθεια καταβάλλεται για την ενεργό συμμετοχή των φοιτητών/τριών με εργαστηριακές εφαρμογές και πρακτική άσκηση, ώστε να εξασφαλίζεται η ουσιαστική εμπλοκή των φοιτητών/τριών στην εκπαιδευτική διαδικασία και η ανάπτυξη όλων των δεξιοτήτων που απαιτούνται για τη θέση του εκπαιδευτικού.

**Άρθρο 6**

**Σπουδές**

1. Τα μαθήματα του Προγράμματος Παιδαγωγικής και Διδακτικής Επάρκειας προσφέρονται σύμφωνα με το ωρολόγιο πρόγραμμα μαθημάτων για το Προπτυχιακό Πρόγραμμα Σπουδών (ΠΠΣ) του Τμήματος Θεατρικών Σπουδών. Το περιεχόμενο, οι συνθήκες διεξαγωγής και αξιολόγησης περιγράφονται στον ισχύοντα Οδηγό Σπουδών.
2. Οι φοιτητές/τριες παρακολουθούν τα μαθήματα στο πλαίσιο του ΠΠΣ και εξετάζονται σύμφωνα με τον ισχύοντα Οδηγό Σπουδών στις εξεταστικές περιόδους, όπως αυτές ορίζονται κάθε φορά στο Ακαδημαϊκό Ημερολόγιο του Ιδρύματος. Για τους/τις φοιτητές/τριες, οι οποίοι/ες έχουν εισαχθεί μεταξύ 2015-16 και 2018-19, ισχύουν οι Μεταβατικές Διατάξεις του παρόντος Κανονισμού.
3. Όσοι εκ των αποφοίτων του Τμήματος, οι οποίοι έχουν εισέλθει μεταξύ 2015-16 και 2018-19, έχουν παρακολουθήσει επιτυχώς μαθήματα συναφή με το Πρόγραμμα Παιδαγωγικής και Διδακτικής Επάρκειας στο πλαίσιο των βασικών τους σπουδών (βλ. Μεταβατικές διατάξεις, άρθρο 8), έχουν τη δυνατότητα αναγνώρισής τους με σχετική αίτηση στη Γραμματεία του Τμήματος μέχρι την 30η Απριλίου κάθε έτους. Για τη διαδικασία αναγνώρισης των μαθημάτων ακολουθούνται τα ισχύοντα στον Κανονισμό Σπουδών του Τμήματος και την κείμενη νομοθεσία. Η εξέταση των αιτήσεων και η διαμόρφωση εισήγησης εναπόκειται στην Επιτροπή Προγράμματος Σπουδών του Τμήματος, όπως περιγράφεται στο άρθρο 4. Όσοι απόφοιτοι δεν εντάσσονται στις ΜΔ του παρόντος Κανονισμού και χρειαστεί να παρακολουθήσουν το Πρόγραμμα Παιδαγωγικής και Διδακτικής Επάρκειας έχουν τη δυνατότητα να συμμετάσχουν σε δύο (2) εξεταστικές περιόδους για κάθε εξάμηνο σύμφωνα με το Ακαδημαϊκό Ημερολόγιο του Ιδρύματος. Σε περίπτωση που δεν εκπληρώσουν τις προϋποθέσεις επιτυχίας σε κάποιο μάθημα, πρέπει να επανεγγραφούν στο μάθημα αυτό και να ακολουθήσουν όλες τις διαδικασίες παρακολούθησης και εξέτασής του, από την αρχή, σε επόμενο εξάμηνο. Σε κάθε περίπτωση, ο συνολικός χρόνος συμμετοχής αποφοίτου στο Πρόγραμμα δεν μπορεί να παραταθεί πέρα του ορίου των έξι (6) ακαδημαϊκών εξαμήνων. Υπέρβαση του ορίου αυτού επιφέρει την αυτοδίκαιη διαγραφή του/της από το Πρόγραμμα.
4. Η ολοκλήρωση του Προγράμματος συνίσταται στην επιτυχή παρακολούθηση όλων των μαθημάτων που σωρεύουν τις απαιτούμενες πιστωτικές μονάδες (ECTS), όπως αναφέρονται στο Άρθρο 5. Κάθε εξάμηνο διδασκαλίας περιλαμβάνει δεκατρείς (13) πλήρεις εβδομάδες για διδασκαλία και δύο (2) εβδομάδες για εξετάσεις. Όλες οι εκπαιδευτικές δραστηριότητες πραγματοποιούνται στο χρονικό πλαίσιο του ετήσιου ακαδημαϊκού ημερολογίου, όπως αυτό ορίζεται από τη Σύγκλητο του Πανεπιστημίου Πελοποννήσου. Στα συνοδευτικά αναλυτικά περιγράμματα κάθε μαθήματος, αναγράφονται λεπτομερώς τα μαθησιακά αποτελέσματα και το περιεχόμενό του. Επομένως, με την απόκτηση του πτυχίου κάθε απόφοιτος του Τμήματος Θεατρικών Σπουδών του Πανεπιστημίου Πελοποννήσου θα κατέχει Παιδαγωγική και Διδακτική Επάρκεια. Το πρόγραμμα σπουδών συνδέεται με τα επαγγελματικά δικαιώματα που κατοχυρώνει το Τμήμα.

**Άρθρο 7**

**Ολοκλήρωση Σπουδών – Χορήγηση Πιστοποιητικού**

1. Με την επιτυχή ολοκλήρωση παρακολούθησης των μαθημάτων του Προγράμματος Παιδαγωγικής και Διδακτικής Επάρκειας του Τμήματος ή της αναγνώρισης συναφών μαθημάτων με αυτά (βλ. άρθρα 4 και 8) και τη συγκέντρωση του προβλεπόμενου από τον παρόντα Κανονισμό αριθμού πιστωτικών μονάδων (ECTS) χορηγείται στους αποφοίτους που εισήχθησαν από μεταξύ 2015-16 και 2018-19 σχετικό πιστοποιητικό από το Τμήμα. Για τις/ους φοιτήτριες/ές του Τμήματος, οι οποίοι εισήχθησαν μεταξύ 2015-16 και 2018-19 και είναι εγγεγραμμένοι κατά το έτος 2019-20, εφόσον πληρούνται οι προϋποθέσεις που περιγράφονται στον Κανονισμό (βλ. άρθρα 4, 5 και 8), το πιστοποιητικό χορηγείται ταυτόχρονα με την απονομή του πτυχίου τους.
2. Η μορφή του χορηγούμενου πιστοποιητικού καθορίζεται με αποφάσεις των αρμόδιων συλλογικών οργάνων του Ιδρύματος.

**Άρθρο 8**

**Μεταβατικές διατάξεις**

**1.** Θεωρείται ότι οι απόφοιτοι και οι εγγεγραμμένoι/ες φοιτητές/τριες του Τμήματος Θεατρικών Σπουδών που έχουν εισαχθεί κατά τα έτη 2015-16, 2016-2017, 2017-18 και 2018-19

α) έχουν παρακολουθήσει επιτυχώς το μάθημα :

02ΥΕ058 Στοιχεία Υποκριτικής: Θεωρία και Πράξη ECTS 5

εάν έχουν αντίστοιχα παρακολουθήσει επιτυχώς το μάθημα (παρελθόντων ετών):

01YX007 Εισαγωγή στην Υποκριτική: Θεωρία και Πράξη ECTS 5, και

β) έχουν παρακολουθήσει επιτυχώς ένα η παραπάνω από τα μαθήματα:

34ΕΧ034 Η Αναπτυξιακή Διάσταση του Θεάτρου στην Εκπαίδευση ECTS 5

34ΕΧ014 Παιδαγωγική του θεάτρου V: Η Ψυχοπαιδαγωγική της Διδακτικής του Θεάτρου στην Εκπαίδευση ECTS 5

34ΥΕ089 Θεωρία και πράξη της διδακτικής του θεάτρου στην πρωτοβάθμια και δευτεροβάθμια εκπαίδευση ECTS 6 (έχει αντικατασταθεί με το μάθημα: *Δραματική Τέχνη στην Εκπαίδευση και Μάθηση*)

εάν έχουν αντίστοιχα παρακολουθήσει επιτυχώς ένα ή παραπάνω από τα μαθήματα (παρελθόντων ετών):

34ΕΕ013 Παιδαγωγική του Θεάτρου VI: Θεατροπαιδαγωγικά προγράμματα σε κοινωνικούς χώρους και φορείς ECTS 5

02YΕ005 Παιδαγωγική του Θεάτρου ΙΙ: H Δραματική Τέχνη στην Εκπαίδευση ECTS 5

34ΕΧ014 Παιδαγωγική του Θεάτρου ΙV: Διδακτική στην πρωτοβάθμια και δευτεροβάθμια εκπαίδευση ECTS 5

γ) έχουν παρακολουθήσει επιτυχώς το μάθημα:

01YX027 Εισαγωγή στη Σκηνική Πρακτική: Θεωρία και πράξη ECTS 5

Εάν έχουν αντίστοιχα παρακολουθήσει επιτυχώς το μάθημα (παρελθόντων ετών):

ΟΖΥΕ007 Εισαγωγή στη Σκηνοθεσία: Θεωρία και πράξη ECTS 5.

**Πρόγραμμα Παιδαγωγικής και Διδακτικής Επάρκειας (ΠΔΕ)**

**Τμήματος Θεατρικών Σπουδών**

**Ενδεικτικό Πρόγραμμα Σπουδών και Πρόγραμμα Διδασκομένων Μαθημάτων για το ακαδημαϊκό έτος 2019-20.**

|  |  |  |  |  |  |
| --- | --- | --- | --- | --- | --- |
| **α.α.** | | **Τίτλος μαθήματος** | **ECTS** | **ΕΝΔΕΙΚΤΙΚΟ ΕΞΑΜΗΝΟ ΔΙΔΑΣΚΑΛΙΑΣ** | **ΕΞΑΜΗΝΟ ΔΙΔΑΣΚΑΛΙΑΣ 2019-20** |
| **ΘΕΜΑΤΙΚΗ ΠΕΡΙΟΧΗ: Θέματα εκπαίδευσης και αγωγής** | | | | | |
| 1 | | 01YX050 Εισαγωγή στον χορό: Θεωρία και Πράξη | 5 ECTS | **1ο** | **1ο** |
| 2 | | 01YX027 Εισαγωγή στη Σκηνική Πρακτική: Θεωρία και πράξη | 5 ECTS | **1ο** | **1ο** |
| ***Επιπρόσθετα, επιλέγονται 2 μαθήματα από τα παρακάτω:*** | | | | | |
| 3 | | 02ΥΕ009 Σκηνοθετικά Ρεύματα: Θεωρία και Εφαρμογές | 5 ECTS | **3ο** | **3ο** |
| 4 | | 02ΥΕ058 Στοιχεία Υποκριτικής: Θεωρία και Πράξη | 5 ECTS | **3ο** | **3ο** |
| 5 | | 02ΥΕ006 Εισαγωγή στη Σκηνογραφία: Θεωρία και Πράξη | 5 ΕCTS | **4ο** | **4ο** |
| **ΘΕΜΑΤΙΚΗ ΠΕΡΙΟΧΗ: Θέματα μάθησης και διδασκαλίας** | | | | | |
| 6 | | 34ΥΕ089 Θεωρία και πράξη της διδακτικής του θεάτρου στην πρωτοβάθμια και δευτεροβάθμια εκπαίδευση | 5 ECTS | **2ο** | **2ο** |
| **ΘΕΜΑΤΙΚΗ ΠΕΡΙΟΧΗ: Ειδική διδακτική και πρακτική άσκηση** | | | | | |
| 7 | | 02ΥΧ004 Παιδαγωγική του Θεάτρου Ι: H Διδακτική του Θεάτρου στην Εκπαίδευση | 4 ECTS | **1ο** | **1ο** |
| ***επιπρόσθετα, επιλέγεται 1 μάθημα από τα παρακάτω*:** | | | | | |
| *8* | 34ΕΧ034 Παιδαγωγική του Θεάτρου IΙI: Η Αναπτυξιακή Διάσταση της Διδακτικής του Θεάτρου στην Εκπαίδευση | | 5 ECTS | **3ο** | **3ο** |
| *9* | 34ΕΧ014 Παιδαγωγική του θεάτρου V: Η Ψυχοπαιδαγωγική της Διδακτικής του Θεάτρου στην Εκπαίδευση | | 5 ECTS | **4ο** | **4ο** |